Η αυτοβιογραφία της, με τίτλο Η κυρία τραγουδάει τα μπλουζ (εκδ. Αγρα, γραμμένη με τη συνεργασία του Γουίλιαμ Ντάφι), ξεκινά από τη στιγμή που είδε το πρώτο φως της ημέρας, στις 7 Απριλίου του 1915 και φθάνει ως τις 17 Ιουλίου 1959. Λίγες ημέρες μετά την τελευταία της εμφάνιση σε μια φιλανθρωπική συναυλία στο Μανχάταν τη μετέφεραν σε κακή κατάσταση στο νοσοκομείο Μετροπόλιταν, όπου μάλιστα παρουσιάστηκε η αστυνομία για να τη συλλάβει.\n'Οταν πέθανε ήταν 44 ετών.\nΗ Μπίλι Χόλιντεϊ κουβαλούσε μέσα της όλα όσα μεταμορφώνουν έναν καθημερινό άνθρωπο σε θρύλο. Δεν είχε να κάνει μόνο με το ταλέντο της, με τη μουσική και το τραγούδι. Είχε να κάνει με τα βιώματά της, την εξάρτηση από το αλκοόλ και τα ναρκωτικά, την προσπάθεια να ξεφύγει από τη φτώχεια… και το ξύλο. Πολύ ξύλο. Αρχικώς από την ξαδέρφη της, Αϊντα, που την έδερνε όχι με λουρί αλλά με τις γροθιές της. Αντεξε στο ξύλο.\nΚαι στα έξι της, ολοκληρωμένη γυναίκα, όπως γράφει η ίδια, «μεγαλόσωμη, με στήθια μεγάλα, μεγάλο σκελετό, μια μεγαλόσωμη παχιά γκόμενα, κανονικά. Τότε ήταν που άρχισα να ξενοδουλεύω: να προσέχω μωρά, να κάνω θελήματα και να σφουγγαρίζω τα αναθεματισμένα εκείνα άσπρα σκαλιά σε όλη τη Βαλτιμόρη». Είτε όμως καβαλούσε ποδήλατο είτε σφουγγάριζε, της άρεσε να τραγουδάει.\nΠρώτο βράδυ και ερμήνευσε το «Trav’lin’ all alone»: «Το μαγαζί είχε λουφάξει. Αν κάποιος έριχνε μια καρφίτσα, θα ακουγότανε σαν μπόμπα. Μόλις τελειώνω, όλοι εκεί μέσα χύνανε δάκρυα μες την μπίρα τους κι εγώ έβγαλα μόνο από την πίστα 38 δολάρια. Οταν έφυγα από το μαγαζί εκείνο το βράδυ, τα ‘κανα μοιρασιά με τον πιανίστα και μου μείνανε 57 δολάρια».\nΤι τα έκανε; Τα έφαγε… στην κυριολεξία. Αγόρασε ένα ολόκληρο κοτόπουλο και μερικά φασόλια γιαχνί, που άρεσαν πολύ στη μαμά της.\nΗ Μπίλι Χόλιντεϊ δεν μασάει τα λόγια της. Οι λέξεις βγαίνουν σαν το τραγούδι της: μαλακό και σκληρό, γλυκό και πικρό, παθητικό και δυναμικό, σίγουρο και κλονισμένο ταυτόχρονα. Σαν ρεμπέτισσα, σαν τη Μαρίκα Νίνου ή τη Ρόζα Εσκενάζυ. Μια γυναίκα με δύναμη άντρα, που δεν φοβάται να εκφράσει τα συναισθήματα της.\nΙσως γι’ αυτό ακριβώς να έγραψε την αυτοβιογραφία της: να τα βγάλει όλα στη φόρα. Μέσα από μια γλώσσα ολοζώντανη – στη θέση της θα μπορούσε να είναι οποιαδήποτε νέγρα γεννήθηκε στη Βαλτιμόρη το 1915 και πέθανε από ηρωίνη.


«Γερά Γερούν» απευθυνόταν μέσω facebook στον Ντάισελμπλουμ το υψηλόβαθμο στέλεχος του Ποταμιού, το οποίο (Ποτάμι) διαμαρτύρεται κιόλας γιατί δεν μπήκε στην κυβέρνηση. Να η απάντηση στο ερώτημα γιατί με τους ΑΝΕΛ η συνεργασία και όχι με το Ποτάμι. Φανταστείτε τον Βαρουφάκη να συγκρούεται με τον εκπρόσωπο των δανειστών και στελέχη του κυβερνητικού εταίρου να υποστηρίζουν τον Ολλανδό υποστηρικτή της τρόικας.\n«Σκέφτομαι να πρωτοτυπήσω και να κρατήσω τις προεκλογικές μου δεσμεύσεις» είπε ο Αλέξης Τσίπρας στο πρώτο υπουργικό συμβούλιο. Μεταξύ των άλλων ας θυμηθούμε αυτό που ειπώθηκε σχετικά με το ποιος πρέπει να φοβάται. Φοβάται λοιπόν μια μικρή μειοψηφία μήπως χάσει όσα μπόρεσε να κερδίσει στην διάρκεια της καταστροφής. Είναι αυτοί που συμβιβάστηκαν ή παραδόθηκαν χωρίς να δώσουν την παραμικρή μάχη. Όμως , η μεγάλη πλειοψηφία των πολιτών αισθάνεται χαρά, ανακούφιση και εθνική υπερηφάνεια. Όπου και αν σταθείς, όπου και αν βρεθείς, βλέπεις χαμόγελα, βλέπεις την ελπίδα στα αισιόδοξα μάτια των συνανθρώπων σου. Νοιώθεις περήφανος που ο Κοτζιάς απαίτησε και πέτυχε το αυτονόητο από τους εταίρους, δηλαδή να σέβονται την κυριαρχία της χώρας μας, είχαν συνηθίσει σε εθελόδουλους-υπαλλήλους. Ο Βαρουφάκης κοντεύει να ανακηρυχθεί ήρωας για τις δηλώσεις του μετά την συνάντηση με τον Ντάισελμπλουμ.\nΌμως για να πάνε όλα καλά είναι απαραίτητο η κοινωνία να βρίσκεται σε εγρήγορση για να στηρίξει, να ελέγξει και να μπολιάσει με πρόσθετες ιδέες το πρόγραμμα της κυβέρνησης της αριστεράς. Οι εργαζόμενοι να συμμετέχουν μαζικά στις συνελεύσεις των σωματείων τους, οι πολίτες να δραστηριοποιούνται στις γειτονιές, στους δήμους σε μια δημιουργική διαδικασία αντίστασης σε όποιον και όποιους θα προσπαθήσουν να βάλουν φρένο στην προσπάθεια αναγέννησης της χώρας και της κοινωνίας.\nΔεν είμαστε πλέον μόνοι. Η μεγάλη συγκέντρωση του PODEMOS στην πλατεία Πουερτα δελ Σολ της Μαδρίτη με τα συνθήματα υπέρ της χώρας μας, έδειξε όχι μόνο την αλληλεγγύη των λαών, αλλά και ότι η ανατροπή που συντελέστηκε στην Ελλάδα σύντομα θα βρει μιμητές και σε άλλες ευρωπαϊκές χώρες.


Εκτροφή: είναι τόσο εύκολη υπόθεση τελικά; • MyCat\nΤο MyCat είναι μια από τις μεγαλύτερες ελληνικές διαδικτυακές κοινότητες με 90,738 εγγεγραμμένα μέλη και 719,497 μηνύματα σε 22,835 θέματα. Αυτή τη στιγμή μαζί με εσάς απολαμβάνουν το MyCat άλλα 487 άτομα.\nΗ εκτροφή, αν τη λάβει κανείς σοβαρά και υπεύθυνα, περιλαμβάνει πολλά περισσότερα από ότι αρχικά έχετε σκεφτεί. Οι αρχάριοι εκτροφείς συνήθως βλέπουν το δέντρο και χάνουν το δάσος, και στην αρχή όλοι κάνουμε τα ίδια λάθη. Σε αυτό το άρθρο θα προσπαθήσουμε να εξετάσουμε κάποιες παραμέτρους της εκτροφής και να δώσουμε μερικές συμβουλές για όσους σκέφτονται να ασχοληθούν με αυτή,αλλά αυτό δε σημαίνει ότι διαβάζοντάς το είστε έτοιμοι. Υπάρχουν πολλά ακόμα να μάθει κανείς,αλλά το άρθρο αποτελεί ένα καλό εφαλτήριο ώστε να λάβει υπόψιν του κάποια θέματα που θα προκύψουν αν τελικά το αποφασίσει.\nΓιατί θέλετε να ασχοληθείτε με την εκτροφή; Θέλετε να έχετε μόνο μία γέννα, ή λατρεύετε μια φυλή και θέλετε να ασχοληθείτε σοβαρά με αυτή; Αν θέλετε μόνο μια γέννα,για να αποκτήσει παρέα η γατούλα σας, καλύτερα να τη στειρώσετε και να υιοθετήσετε ένα από τα δεκάδες αδέσποτα γατάκια που ψάχνουν για ένα ζεστό σπιτικό. Αν ειλικρινά είστε γοητευμένος από μια συγκεκριμένη φυλή,και θέλετε να ασχοληθείτε με αυτή, θα ηταν καλό να έχετε ένα πρόγραμμα εκτροφής στο μυαλό σας. Δεν αρκεί να βρείτε έναν γοητευτικό επιβήτορα για τη βασίλισσά σας,όπως αποκαλούνται οι θηλυκές γάτες εκτροφής. Θα πρέπει να σκεφτείτε μακροπρόθεσμα,και να λάβετε υπόψιν σας ότι τα σχέδια πολλές φορές μένουν σχέδια,καθώς οι γάτες έχουν τις δικές τους ιδέες για αυτά! Η βασίλισσά σας μπορεί να μην έρθει σε οίστρο την περίοδο που υπολογίζατε,ο επιβήτοράς σας να ψεκάζει και να καλεί τόσο που να μην μπορείτε να τον κρατήσετε καιρό αστείρωτο,η βασίλισσά σας να μην εγκυμονεί παρόλο που ζευγαρώνει, ή πολύ απλά να μην της αρέσει ο επιβήτορας που διαλέξατε για εκείνη. Το να έχετε ένα στόχο στην εκτροφή σας,θα σας βοηθήσει να επαναπροσδιορίσετε τα σχέδιά σας και να κινηθείτε σωστά ώστε να τον πραγματοποιήσετε. Αυτό σε σημαίνει ότι είναι απίθανο να επαναπροσδιορίσετε και τον ίδιο το στόχο σας στην πορεία. Μπορεί οι περιστάσεις να έχουν κάνει το στόχο σας αδύνατο να πραγματοποιηθεί,ή απλά να αποφασίσατε ότι γνωρίζοντας ολοένα και περισσότερα σχετικά με την εκτροφή,ο αρχικός σας στόχος είναι πια απλοϊκός. Θα πρέπει να τον βλέπετε περισσότερο ως κίνητρο που θα σας βοηθήσει να μην ξεφύγετε από τις κατευθυντήριες γραμμές που έχετε θέσει. Θέτοντας ένα στόχο, μπορείτε να είστε πιο σίγουροι ότι δε θα αναπαράγετε,αλλά θα εκτρέφετε. Ένας εκτροφέας που σέβεται τον εαυτό του και την φυλή προσπαθεί να βελτιώσει τη φυλή,όχι απλά να «παράγει» γατάκια.\nΕπίσης,θα πρέπει να αναλογιστείτε τις συνέπειες των αποφάσεών σας στο γενετικό υλικό της φυλής.Αν, για παράδειγμα,έχετε μια γέννα με οκτώ γατάκια,κι αποφασίσετε να τα δώσετε όλα σε εκτροφεία,αυτό θα έχει θετική επίδραση στη φυλή;Από την άλλη πλευρά, αν κάνετε ένα μοναδικό συνδυασμό γεννήτορων και δεν δώσετε ούτε ένα γατάκι τους σε κάποιο εκτροφείο,ποια θα είναι η συνεισφορά σας στη φυλή; Αυτά είναι θέματα που θα πρέπει να αναλογιστείτε πριν αποφασίσετε να ασχοληθείτε με την εκτροφή.\nΚατʼ αρχήν, θα πρέπει να αγοράσετε ένα ζώο που να πληροί τις προδιαγραφές. Δεν είναι όλες οι γατούλες που ανήκουν σε κάποια φυλή ιδανικές για αναπαραγωγή. Για αυτό το λόγο, οι εκτροφείς ξεχωρίζουν ποια γατάκια από κάθε γέννα είναι pet,ποια breed, και ποια show quality. Τα πρώτα γατάκια δίνονται με την προϋπόθεση να στειρωθούν, και συνήθως σε ελαφρώς χαμηλότερη τιμή από ότι τα breed ή show. Οι λόγοι ποικίλλουν: μπορεί το γατάκι να έχει κάποιο αισθητικό «ψεγάδι», που φυσικά δεν το κάνει κατώτερο από τα αδερφάκια του, ή λιγότερο όμορφο, αλλά το αποκλείει από την αναπαραγωγή, ώστε να μην επηρεάσει το πρότυπο της φυλής, μεταφέροντας το «λάθος» χαρακτηριστικό του στους απογόνους του. Ένα παράδειγμα μπορεί να είναι ένα γατάκι ιερής Βιρμανίας με ένα «λεκέ» στο λευκό του καλτσάκι, ή ένα γατάκι Σιάμ με ελαφρώς αλλήθωρα μάτια. Πολλές φορές όμως, το γατάκι δεν επιτρέπεται να εκτραφεί για λόγους υγείας. Μπορεί να είναι ελλιποβαρές, να μεταφέρει γονίδιο κληρονομικά μεταδιδόμενης ασθένειας, ή η σωματοδομή του να μην του επιτρέπει να γεννήσει με ασφάλεια, αν είναι θηλυκό. Μια φυλή με αρκετά προβλήματα στις γέννες είναι η περσική, καθώς ένα μικρόσωμο θηλυκό πολλές φορές δε μπορεί να γεννήσει τα μικρά του λόγω κεφαλιού. Εννοείται ότι η γατούλα θα πρέπει να έχει όλα της τα πιστοποιητικά καθαροαιμίας και να έχετε τα χαρτιά ηλεκτρονικής της σήμανσης. Σε οποιαδήποτε από αυτές τις περιπτώσεις, αν το γατάκι σας σας δόθηκε ως γατούλα συντροφιάς, και δεν είναι ήδη στειρωμένο, δεν θα πρέπει να το αναπαράγετε.\nΜια καλή αρχή ώστε να βρείτε την ιδανική γάτα εκτροφής,είναι να βρείτε έναν καλό εκτροφέα. Αλλά και πάλι προκύπτουν τα παραπάνω ερωτήματα:που μπορείτε να τον βρείτε και πως μπορείτε να τον ξεχωρίσετε;\nΔεν υπάρχουν συγκεκριμένες απαντήσεις σε αυτές τις ερωτήσεις. Ένας πολύ καλός εκτροφέας για κάποιον, μπορεί να μην είναι καλός για κάποιον άλλο. Αλλά όταν γνωρίσετε τον ιδανικό για εσάς εκτροφέα, θα το καταλάβετε. Χρειάζεται να αφιερώσετε χρόνο ώστε να τον γνωρίσετε. Επισκεφθείτε τον μερικές φορές, και μιλήστε μαζί του. Το τι πιστεύει για τις εξετάσεις,οι ιδέες και οι πρακτικές του όσον αφορά την εκτροφή, ο τρόπος που φέρεται στις γάτες του,το περιβάλλον στο οποίο ζουν,όλα είναι σημαντικά. Πως αισθάνεται σχετικά με την απόφασή σας να εντάξετε ένα από τα γατάκια του στο πρόγραμμα εκτροφής σας; Λάβετε υπόψιν ότι πολλοί εκτροφείς δεν δίνουν γατάκια τους σε αρχάριους,ή εκτροφείς που δε γνωρίζουν. Αν υπάρχει άνεση κι εμπιστοσύνη μεταξύ σας, έχετε κάνει μια καλή αρχή. Δε χρειάζεται φυσικά να τον αισθάνεστε σαν την αδελφή ψυχή σας, αλλά αν συμφωνείτε στα σημαντικότερα σημεία, θα υπάρχει καλή επικοινωνία. Ζητήστε ένα αντίγραφο του συμβολαίου ώστε να έχετε την ευκαιρία να το μελετήσετε σε βάθος στο σπίτι σας. Στην επόμενη επίσκεψη μπορείτε να συζητήσετε μαζί του τυχόν απορίες ή διευκρινήσεις σχετικά με τους όρους του.\nΜπορείτε επίσης να πάρετε τη γνώμη άλλων εκτροφέων σχετικά με τον εκτροφέα που σας ενδιαφέρει. Μη βασίζεστε σε προσωπικές έριδες,και προσπαθήστε να έχετε μια γενική εικόνα,κρατώντας τα κοινά σημεία που όλοι αναφέρουν. Μην αισθανθείτε προσβεβλημένος αν μάθετε ότι υπήρξαν ερωτήσεις κι από εκείνον σχετικά με εσάς,είναι λογικό να θελει να κάνει κι αυτός την έρευνά του,ώστε να είναι σίγουρος ότι το γατάκι του θα υιοθετηθεί από κάποιον που θέλει να ασχοληθεί συνειδητά και με υπευθυνότητα με την εκτροφή.\nΕπιτέλους βρήκατε τον ιδανικό εκτροφέα και τώρα μένει να διαλέξετε το γατάκι που θέλετε.Ποιο όμως είναι το καλύτερο για εσάς;Αρχικά,μελετήστε τις γάτες του εκτροφείου και προσδιορίστε από ποιο ζευγάρωμα θα θέλατε ένα μικρό. Αυτό βέβαια δε σημαίνει ότι θα πάρετε σίγουρα το γατάκι που θέλετε,καθώς ο εκτροφέας έχει τα δικά του σχέδια,ανεξάρτητα από τα δικά σας,κι ακόμα κι αν επιδιώξει το ζευγάρωμα που σας ενδιαφέρει,μπορεί το γατάκι που ψάχνετε να μην είναι μέσα σε αυτά που θα γεννηθούν. Σε κάθε περίπτωση όμως,βοηθά να έχετε στο μυαλό σας κάποιες προϋποθέσεις ώστε να γνωρίζετε κι εσείς κι εκείνος τι ακριβώς ψάχνετε.\nΗ επιλογή μπορεί να βασίζεται σε διάφορα κριτήρια. Εξαρτάται εκτός από το ατομικό σας γούστο,κι από τη φυλή με την οποία έχετε επιλέξει να ασχοληθείτε. Για παράδειγμα,αν έχετε αποφασίσει να ασχοληθείτε με Μέην Κουν ή Νορβηγικού Δάσους,ίσως θέλετε να αποκτήσετε ένα γατάκι συγκεκριμένου χρώματος, ενώ αν θέλετε να ασχοληθείτε με τη Μπλε Ρωσική,το χρώμα δεν αποτελεί κριτήριο. Ένα γενικό κριτήριο,που εφαρμόζεται σε όλες τις φυλές, είναι τα χαρακτηριστικά και η συγγένεια. Θα πρέπει να ψάχνετε ένα αρσενικό που να συμπληρώνει τα χαρακτηριστικά της βασίλισσάς σας,και αντίστροφα,ώστε τα μικρά τους να έρχονται πιο κοντά στις προδιαγραφές της φυλής. Επίσης,πρέπει να αποφύγετε να αποκτήσετε ζευγάρι με πολλούς κοινούς συγγενείς,καθώς πολλοί κίνδυνοι ελλοχεύουν στην ενδογαμία. Τέλος,μην κάνετε βιαστικές κινήσεις. Αν όλα πάνε καλά,αυτό το γατάκι θα είναι η βάση του εκτροφείου σας. Οπότε αξίζει να περιμένετε όσο χρειαστεί για να βρείτε το κατάλληλο,και να μελετήσετε καλύτερα τη φυλή,ώστε να είστε έτοιμοι όταν θα έρθει.\nΟι περισσότεροι αποφασίζουν να ασχοληθούν με την εκτροφή γιατί ήδη συμβιώνουν με γάτες και είναι γοητευμένοι από τα υπέροχα αυτά ζώα. Από αυτή τη σκοπιά θα έπρεπε να περιμένουμε οι εκτροφείς να ζουν στον ίδιο χώρο με τις γάτες τους,κάτι που όμως δεν είναι πάντα εφικτό. Για παράδειγμα,δε μπορεί κανείς να έχει έναν αστείρωτο αρσενικό να κινείται ελέυθερα σε όλο το σπίτι,καθώς εκτός του ότι ψεκάζει,μπορεί να ζευγαρώσει θηλυκά που δεν πρέπει. Πολλοί εκτροφείς διαμορφώνουν ειδικούς χώρους για τους επιβήτορές τους,και πολλοί όμιλοι αναφέρουν πολύ συγκεκριμένες προϋποθέσεις που πρέπει να πληρούν οι χώροι αυτοί. Συνηθως απαιτείται ο χώρος να είναι τουλάχιστον έξι τετραγωνικά μέτρα σε εμβαδό,και δύο μέτρα σε ύψος,να υπάρχει χώρος όπου ο γάτος να απολαμβάνει τον ήλιο και να βλέπει έξω,να υπάρχει πάντα φρέσκο νερό, τροφή, παιχνίδια, γατόδεντρα, και συντροφιά,είτε ανθρώπινη, είτε γατίσια.Ο χώρος φυσικά πρέπει να είναι καθαρός και να απολυμαίνεται τουλάχιστον μία φορά την εβδομάδα. Σε ιδιαίτερα ψυχρά κλίματα μπορεί να απαιτείται κάποιο θερμαντικό σώμα,και σε ιδιαίτερα θερμά, κλιματισμός. Μην ξεχνάτε ότι αυτές είναι οι ελάχιστα απαιτούμενες συνθήκες διαβίωσης,και ότι κάθε όμιλος έχει τους δικούς του κανόνες. Οι υπόλοιπες γάτες σπάνια χρειάζεται να χωριστούν,αλλά συνήθως χρειάζεται ένας χώρος για τις θηλάζουσες μητέρες και τα μικρά τους.\nΤο ζευγάρωμα των γατών δεν είναι ρομαντικό, όπως το φαντάζεστε. Για την ακρίβεια είναι αρκετά επίπονο, ειδικά για τη θηλυκή γάτα. Γιʼ αυτό το λόγο, ίσως να μην δεχτεί τον αρσενικό, ή ακόμα και να τον τραυματίσει. Θα πρέπει να είστε πολύ προσεκτικοί, καθώς το ένα από τα δύο ζώα έχει να αντιμετωπίσει από τη μια έναν ξένο χώρο και ένα ξένο ζώο, κι από την άλλη τις ορμόνες που το καλούν να ζευγαρώσει. Μπορεί να χρειαστεί να αλλάξετε αρκετούς παρτενέρ, ή ακόμα και να μη δεχτεί κανέναν τους η θηλυκή. Υπάρχει περίπτωση ένας άπειρος αρσενικός να μη μπορέσει να ζευγαρώσει τη θηλυκή, ή να τη ζευγαρώσει και λόγω του νεαρού της ηλικίας του να μην τη γονιμοποιήσει. Πολλοί εκτροφείς επιλέγουν να κρατούν τη θηλυκή γάτα σε ένα χώρο με μικρό άνοιγμα, μέχρι να συνηθιστεί με τον αρσενικό, χωρίς να κινδυνεύει να τραυματιστεί κάποιος από τους δύο.\nΈνας επιβήτορας μπορεί να διατεθεί και σε άλλα εκτροφεία για συγκεκριμένα ζευγαρώματα. Στίστοιχα,αν δεν έχετε τη δυνατότητα να έχετε δικό σας επιβήτορα, μπορείτε να «δανείζεστε» κάποιον από άλλο εκτροφείο για να ζευγαρώνετε τις βασίλισσές σας. Κάποια εκτροφεία προσφέρουν μια τέτοια εναλλακτική, κάποια μόνο για πολύ συγκεκριμένα ζευγαρώματα,και κάποια δεν επιτρέπουν «εξωτερικά» ζεγαρώματα. Σε περίπτωση που έχετε στο μυαλό σας να ζευγαρώσετε τη βασίλισσά σας με επιβήτορα άλλου εκτροφείου,έχετε υπόψιν σας ότι οι ιδιοκτήτες του αρσενικού απαιτούν να γίνουν αρκετές εξετάσεις στη βασίλισσα,και είναι πολύ επιλεκτικοί όσον αφορά το γενεαλογικό της δέντρο. Θα πρέπει να διαλέξετε κάποιον εκτροφέα που εμπιστεύεστε,καθώς η βασίλισσά σας θα πρέπει να μείνει στο χώρο του,να είστε σίγουροι ότι θα τη φροντίσει,κι ότι δεν θα επιστρέψει από το ζευγάρωμα με κάποια ασθένεια ή μόλυνση. Εμπιστοσύνη απαιτείται κι από την πλευρά του ιδιοκτήτη του επιβήτορα προς εσάς,καθώς δεν θα θέλει να ρισκάρει ο γάτος του να κολλήσει κάποια μεταδοτική ασθένεια,και θα θέλει τα γατάκια που θα γεννηθούν να μεγαλώσουν σωστά και σωματικά και ψυχικά. Αν συναντήσετε κάποιον εκτροφέα που σας επιτρέπει να ζευγαρώσετε τη βασίλισσά σας με τον επιβήτορά του κατευθείαν,μη βιαστείτε να χαρείτε. Πιθανότατα κάνει το ίδιο με όλους όσους του το ζητούν.Αυτή η τακτική δεν έχει αρνητικές επιπτώσεις μόνο στο γενετικό υλικό της φυλής,αλλά μπορεί να απειλεί σοβαρά και την υγεία της γάτας σας,καθώς μπορεί να της μεταδόσει ο αρσενικός πολλές ασθένειες.\nΑπό την άλλη πλευρά,η αγορά και η διατήρηση ενός επιβήτορα δεν είναι εύκολη υπόθεση.Πολλοί εκτροφείς προτιμούν να μην δίνουν τα αρσενικά γατάκια τους για εκτροφή. Οι λόγοι ποικίλλουν:ένας επιβήτορας μπορεί να έχει πολύ μεγάλη επιρροή στο γενετικό υλικό της φυλής,καθώς μπορεί να αποκτήσει πολλούς περισσότερους απογόνους από ότι μια βασίλισσα,οπότε πρέπει να βρίσκεται στα χέρια κάποιου ηθικού εκτροφέα,που μελετά τα ζευγαρώματα στα οποία συμμετέχει. Εκτός από αυτό,πολλοί δεν τηρούν τις προϋποθέσεις σχετικά με τη στέγαση των αρσενικών,με αποτέλεσμα τα ζώα να ζουν στους πιο ακατάλληλους χώρους:σε σοφίτες,σε υπόγεια,σε μικρά κλουβιά στις πίσω αυλές...αυτό φυσικά είναι κάτι που κανένας εκτροφέας δε θέλει να συμβεί σε κάποιον από τους μικρούς του θησαυρούς.\nΑν αποφασίσετε τελικά να αποκτήσετε τον δικό σας επιβήτορα,πρέπει πριν τον διαλέξετε να έχετε κατά νου μερικά ζητήματα: θα συνδυαστούν τα χαρακτηριστικά του και το γενεαλογικό του δέντρο αρμονικά με τις βασίλισσές σας;Τι περιορισμούς σας επιβάλλει ο εκτροφέας του;Πολλοί εκτροφείς επιτρέπουν περιορισμένο αριθμό εξωτερικών ζευγαρωμάτων,ή τα απαγορεύουν εντελώς.Υπάρχει κάποιο όριο ηλικίας αναπαραγωγής του,μετά το οποίο πρέπει να στειρωθεί και να συμβιώσει με τα υπόλοιπα μέλη της οικογένειας;Υπάρχει περιορισμός όσον αφορά τα γατάκια που θα γεννηθούν από τα ζευγαρώματά του;Μπορεί να απαγορεύεται να δοθούν για εκτροφή,ή να επιτρέπεται να δοθούν μόνο τα θηλυκά. Έχει νόημα να πάρετε δικό σας επιβήτορα αν δε σας επιτρέπεται να κάνετε εξωτερικά ζευγαρώματα κι εσείς έχετε μόνο 1-2 βασίλισσες;\nΜία γατούλα μπορεί να «αφυπνιστεί» σεξουαλικά αρκετά νωρίς, αυτό δε σημαίνει όμως ότι μπορεί και να ζευγαρώσει. Συνήθως οι γάτες έχουν τον πρώτο τους οίστρο στους έξι με οκτώ μήνες, ενώ ασφαλές είναι να ζευγαρώσουν μετά τον πρώτο τους χρόνο. Κάποιες φυλές, όπως οι Σιάμ, ωριμάζουν ακόμα νωρίτερα, περίπου στους τέσσερις μήνες. Οι θηλυκές καλούν τα αρσενικά με φωνές για αρκετές μέρες, συνήθως δεν τρώνε αρκετά, και κάποιες εμφανίζουν σημάδια αναίτιας επιθετικότητας. Οι αρσενικοί νιαουρίζουν επίμονα και «μαρκάρουν» στρατηγικές θέσεις στο χώρο τους ώστε να μυρίζει η θηλυκή γάτα τις ορμόνες τους. Ψεκάζουν δηλαδή με ένα μείγμα ούρων και σπέρματος γωνίες του σπιτιού, έπιπλα, και γενικά οτιδήποτε φαίνεται πιθανός στόχος που θα προσελκύσει μια θηλυκή γάτα. Η μυρωδιά κάνει πολλές μέρες να φύγει, αφού ο σκοπός της είναι να την εντοπίσουν θηλυκά σε αρκετά μεγάλη ακτίνα στην ύπαιθρο. Συμπεριφορά μαρκαρίσματος μπορεί να εμφανίσει και θηλυκή γάτα, που ίσως χρησιμοποιήσει ούρα ή κόπρανα για να μαρκάρει την περιοχή της. Ένας αρσενικός που επιζητά θηλυκή για αρκετό καιρό μπορεί να εμφανίσει σημάδια μελαγχολίας, να αδυνατίσει, να εμφανίσει τάσεις φυγής (υπάρχουν γάτοι που πήδηξαν ακόμα κι από τον πέμπτο όροφο για να ζευγαρώσουν) ή να γίνει αρκετά επιθετικός. Η θηλυκή γάτα που έχει αρκετούς οίστρους και δε ζευγαρώνει ή στειρώνεται μπορεί να αναπτύξει πυομήτρα και να χρειαστεί επέμβαση, να γίνει επιθετική προς τα άλλα ζώα και τους ανθρώπους και να εμφανίσει κυριαρχική συμπεριφορά. Μια θηλυκή γάτα δεν επιτρέπεται να ζευγαρώνει πάνω από τρεις φορές σε περίοδο δεκατεσσάρων μηνών, για το καλό της δικής της υγείας και των μικρών της. Είστε διατεθειμένος να κάνετε υπομονή στους οίστρους της θηλυκής, εσείς και η οικογένειά σας,ή να υποφέρετε ένα αρσενικό που ψεκάζει;\nΗ γνώση του γενεαλογικού δέντρου συχνά υποτιμάται από τους νέους εκτροφείς,που χρειάζονται αρκετό καιρό ώστε να κατανοήσουν τι πρέπει να ψάχνουν σε κάθε γενεαλογικό δέντρο και να αναγνωρίζουν τις λεγόμενες «γραμμές».Συχνά ανακαλύπτουν ότι η γάτα ππου απέκτησαν ως βάση του εκτροφείου τους αργότερα δεν τους καλύπτει όσον αφορά το γενεαλογικό δέντρο.Για παράδειγμα,μπορεί οι πρόγονοί της να έχουν χρησιμοποιηθεί σε πολλά ζευγαρώματα και να είναι δύσκολο να της βρουν ταίρι.Επίσης μπορεί οι πρόγονοί της να έχουν κληροδοτήσει στους απογόνους τους μη αποδεκτά χαρακτηριστικά,ή κληρονομικές ασθένειες. Πολλοί δε γνωρίζουν τι πρέπει να προσέξουν σε ένα γενεαλογικό δέντρο.Το γεγονός ότι μια γάτα έχει pedigree δε σημαίνει πάντα ότι αυτή η γάτα είναι καθαρόαιμη,καθώς σε κάποιες φυλές οι διασταυρώσεις με άλλες φυλές ώστε να διευρυνθεί το γενετικό υλικό τους,είναι ακόμα αποδεκτές.Για κάποιες άλλες επιτρέπονται ζευγαρώματα με επιβήτορες που μοιάζουν πολύ με τις καθαρόαιμες γάτες της φυλής,αλλά δεν έχουν pedigree,για τον ίδιο λόγο.Παρόλη την ύπαρξη πολύ αυστηρών κανόνων όσον αφορά ποιες διασταυρώσεις είναι επιτρεπτές και ποιες όχι,υπήρξαν στο παρελθόν κάποιες που έγιναν άναρχα,με αρνητικά αποτελέσματα για τη φυλή,όπως τη μετάδοση του γονιδίου Ιμαλαϊων στα Μέην Κουν.\n(κάντε κλικ για να δείτε μεγαλύτερη την εικόνα)\nΈχετε απορίες σχετικά με τα χρώματα των μικρών που θα προκύψουν ή θελετε να μάθετε τι χρώμα αρσενικό πρέπει να διαλέξετε για να έχετε συγκεκριμένο χρώμα μικρών; Θα πρέπει να μελετήσετε το γενεαλογικό δέντρο της γάτας σας,και να εντοπίσετε τι χρωματικούς συνδυασμούς «κουβαλά»,όπως και η γάτα που θα τη ζευγαρώσετε. Κάποια χρώματα είναι πιο εύκολο και πιθανό να εμφανιστούν, κάποια άλλα απαιτούν την ύπαρξη χρωμοσώματος που περιέχει το συγκεκριμένο χρώμα και από τους δύο γονείς. Οπότε θα πρέπει να ανατρέξετε σε κάποιες βασικές αρχές γενετικής αν σας ενδιαφέρει το συγκεκριμένο θέμα.\nΓενετικά προβλήματα εμφανίζονται σε όλα τα ζωντανά πλάσματα. Άλλα είναι απλά αισθητικά,ενώ άλλα θέτουν σε κίνδυνο ακόμα και τη ζωή του ζώου. Τα γενετικά ή κληρονομικά προβλήματα διαφοροποιούνται από τα εκ γενετής.Τα πρώτα μεταφέρονται από τους γεννήτορες στους απογόνους ενώ τα δεύτερα μπορεί να είναι γενετικά,αλλά μπορεί να προκληθούν κι από εξωτερικούς παράγοντες. Για παράδειγμα,μπορεί η μητέρα να εκτεθεί σε χημικά κατά τη διάρκεια της κύησης,που μπορεί να επηρεάσουν την ανάπτυξη των εμβρύων.\nΌταν κάποια γατάκια της γέννας παρουσιάσουν κάποια ανωμαλία,μπορούμε συχνά να ανακαλύψουμε αν πρόκειται για κληρονομικό ή εκ γεννετής πρόβλημα.Για παράδειγμα αν όλα τα γατάκια έχουν κόμπους στην ουρά,μπορούμε να καταλάβουμε ότι μάλλον το κληρονόμησαν από τους προγόνους τους. Αν όμως το κάθε γατάκι παρουσιάζει διαφορετική ανωμαλία (π.χ. ένα έχει κόμπο στην ουρά,κάποιο άλλο δυσπλασία στο πόδι,ενώ ένα τρίτο αντεστραμμένη σπονδυλική στήλη) τότε προφανώς αυτά τα προβλήματα προκλήθηκαν από εξωτερικούς παράγοντες. Το κάθε γάτάκι δε βρίσκεται στο ίδιο στάδιο ανάπτυξης την ίδια στιγμή,μέσα στη μήτρα. Οπότε αν για παράδειγμα η μητέρα έρθει σε επαφή με κάποια τοξική ουσία κατά τη διάρκεια της κύησης,το δηλητήριο μπορεί να επηρεάσει το κάθε γατάκι με διαφορετικό τρόπο.\nΤα κληροδοτούμενα χαρακτηριστικά μεταφέρονται με επικρατούντα ή υπολειπόμενα γονίδια.Αυτό σημαίνει ότι αν κάποιο γατάκι λάβει ένα επικρατές κι ένα υπολειπόμενο γονίδιο για ένα χαρακτηριστικό του,το επικρατές γονίδιο θα εμφανιστεί,ενώ το υπολειπόμενο θα αποκρυφθεί. Το ότι δε θα εμφανιστέι όμως δε σημαίνει ότι δεν το έχει,κι αυτό το κάνει φορεα του υπολειπόμενου αυτού γονιδίου στις μελλοντικές γενιές.Μπορεί δηλαδή να μην νοσήσει από κάποια κληρονομική ασθένεια,αλλά να την κληροδοτήσει στους απογόνους του.\nΥπάρχουν κάποες ασθένειες που συνδέονται με το φύλο,και κάποιες που δε συνδέονται.Οι πρώτες ονομάζονται «X-linked»,καθώς εντοπίσονται στο χρωμόσωμα Χ,το οποίο τα θηλυκά έχουν διπλό,ενώ τα αρσενικά μονό.Οι δεύτερες ονομάζονται αυτόσωμες.Αν μια ασθένεια μεταφέρεται με υπολειπόμενο γονίδιο,και συνδέεται με το φύλο,τα αρσενικά έχουν μεγαλύτερη πιθανότητα να νοσήσουν,από ότι τα θηλυκά.Τα θηλυκά πρέπει να εχουν το υπολειπόμενο γονίδιο και στα δύο χρωμοσώματα Χ τους,για να ασθενήσουν,ενώ τα αρσενικά αρκεί να έχουν το υπολειπόμενο γονίδιο στο μοναδικό τους χρωμόσωμα Χ ώστε να αναπτύξουν τη νόσο.\nΚάποιες ασθένειες εμφανίζονται σε μία μόνο φυλή,κάποιες σε αρκετές,και κάποιες ακόμα και σε διαφορετικά είδη.Παρόλο που συχνά αναφέρεται ότι κάποιες φυλές εμφανίζουν μια συγκεκριμένη ασθένεια συχνά,αυτό δεν είναι πάντα ακριβές. Μπορεί μια ασθένεια να εμφανίζεται μόνο σε κάποιες συγγενείς φυλές,αλλά μπορεί επίσης οι περισσότεροι εκτροφείς της μιας φυλής να εξετάζουν τα ζώα τους για την ασθένεια,ενώ μιας άλλης όχι,κι έτσι να εξαπλώνεται.\nΌταν πρόκειται να εξετάσετε τις γάτες σας για μία από αυτές τις ασθένειες,καλό θα ήταν να αναζητήσετε κάποιον κτηνίατρο ή κλινική με πείρα στη συγκεκριμένη ασθένεια. Υπάρχουν εργαστήρια που ειδικεύονται σε εξετάσεις ασθενειών,και θα ήταν προτιμότερο να τα προτιμήσετε παρά να κάνετε ένα γρήγορο τεστ στον κτηνίατρο της γειτονιάς σας. Πριν αγοράσετε ένα γατάκι από ένα εκτροφείο,ζητήστε από τον εκτροφέα τα τεστ που αποδεικνύουν την υγεία των γονιών του.Ένας εκτροφέας που δεν έχει κάτι να κρύψει δε θα φοβηθεί να σας δώσει αντίγραφα των εξετάσεων,ούτε θα προσπαθήσει να τα παραποιήσει.\nΟκάθε εκτροφέας έχει τον δικό του τρόπο να φροντίζει τα γατάκια του,χωρίς αυτό να σημαίνει ότι ο ένας τρόπος είναι σωστότερος από τον άλλο.Ανάλογα με την κατάσταση στο σπίτι σας και τις προτιμήσεις σας,μπορεί κάποια λύση που απέρριψε κάποιος,να είναι ό,τι πρέπει για εσάς. Για παράδειγμα,κάποιοι εκτροφείς θεωρούν το κλουβί για γατάκια κατακριτέο,ενώ άλλοι απαραίτητο.Ακούστε διάφορες γνώμες,και μετά προσπαθήστε να επιλέξετε αυτή που ταιριάζει καλύτερα σε εσάς. Βασική αρχή είναι να φτιάξετε για την εκάστοτε βασίλισσά σας ένα δικό της χώρο ώστε να έχει εκεί τη φωλιά της και να μην μπορεί κανένας να την ταράξει, ή κάποιος αρσενικός να απειλήσει τα γατάκια της και την ίδια.\nΚάποιοι παράγοντες που καθορίζουν το περιβάλλον στο οποίο θα μεγαλώσουν τα γατάκια είναι το σπίτι σας,η οικογένειά σας,τα διαθέσιμα προϊόντα στην περιοχή σας και φυσικά η...γάτα σας.Για παράδειγμα μπορεί εσείς να φτιάξετε την ομορφότερη φωλιά για τη γέννα,αλλά η γάτα σας να προτιμήσει να γεννήσει στο κρεβάτι σας,οπότε το μόνο που μπορείτε να κάνετε είναι να απλώσετε μερικές πετσέτες με την ελπίδα να σώσετε το στρώμα σας.Επίσης μερικές φορές είναι δύσκολο να πείσετε τη γάτα σας ότι τα γατάκια της είναι ασφαλέστερα στο κουτί τους.Μερικές γάτες μάλιστα προτιμούν να μεταφέρουν τα γατάκια τους κάθε εβδομάδα και σε διαφορετικό μέρος.Αν επιλέξει να τα βγάλει από το κουτί,αφήστε την να το κάνει,απλά σιγουρευτείτε ότι είναι ζεστά και άνετα στο σημείο όπου τα μεταφέρει.Αν η μαμά είναι χαρούμενη,θα είναι και τα γατάκια.Μπορείτε να βρείτε πολλά αυτοσχέδια κουτιά γέννας στο διαδίκτυο,ή να αγοράσετε ένα έτοιμο.\nΕίναι χρήσιμο να έχει το κατάλληλο ύψος ώστε να μπορεί να μπαίνει η μαμά αλλά να μη μπορούν να βγαίνουν τα μικρά,κι επίσης να έχει μια τρύπα από την οποία να χωρούν μόνο τα μωρά:έτσι οι ενήλικες δε θα μπορούν να τρώνε την τροφή των μωρών,που συνήθως αποτελεί εκλεκτό έδεσμα.Πολλοί χρησιμοποιούν χαρτοκιβώτια για τη γέννα,που βολεύουν πολύ,καθώς μπορείτε να τα πετάξετε αφού γεννηθούν τα γατάκια και να τα μεταφέρετε σε ένα καθαρό κουτί.Μην ξεχνάτε όμως ότι τα χαρτοκιβώτια,ειδικά αυτά που χρησιμοποιούνται για φρούτα,μπορεί να έχουν πολλά μικρόβια ή παράσιτα.Αν επιμένετε να χρησιμοποιήσετε χάρτινο κουτί,αγοράστε ένα καινούριο κουτί αποθήκευσης.Μπορείτε επίσης να αγοράσετε πτυσσόμενα σπιτάκια για γάτες,που μοιάζουν με μικρές σκηνές.Βολεύουν και για φωλιές,αλλά και για σπίτι τις πρώτες εβδομάδες ζωής των μικρών,και μπορείτε να τα μαζέψετε και να τα αποθηκεύσετε εύκολα όταν δεν τα χρειάζεστε.Σε όλους τους χώρους όπου ξαπλώνουν τα μικρά,καλό είναι να είναι στρωμένες πάνες για κουτάβια,ή λευκά υφάσματα.Μπορείτε έτσι εύκολα να εντοπίσετε κηλίδες από αίμα ή διάρροια,και να καταλάβετε ότι κάτι δεν πάει καλά.\nΥπάρχουν επίσης πτυσσόμενα κάγκελα που σχηματίζουν ένα «πάρκο» για γατάκια.Βοηθά πολύ όταν τα μικρά θα αρχίσουν να εξοικειώνονται με το υπόλοιπο σπίτι,καθώς λόγω του μικρού μεγέθους τους και της έμφυτης περιέργειάς τους μπορεί να κολλήσουν στα πιο απίθανα μέρη ή να μασουλήσουν καλώδια.\nΌσον αφορά τις αμμολεκάνες,μπορείτε να χρησιμοποιήσετε λεκάνες που προορίζονται για μπάνιο μωρών,ή καλάθια μπουγάδας.Τα γατάκια χρειάζονται μια μικρή και χαμηλή αμμολεκάνη,για να μπορούν να ανεβαίνουν και να κατεβαίνουν.Ανάλογα τη φυλή,θα χρειαστείτε κάποια προϊόντα περιποίησης.Τα γατάκια θα πρέπει να μάθουν να δέχονται το κόψιμο των νυχιών,το καθάρισμα των αυτιών,το βούρτσισμα,και πιθανότατα το μπάνιο.\nΕπίσης χρειάζεστε ένα μικρό ονυχοδρόμιο,ώστε να μάθουν να ξύνουν εκεί να νύχια τους.Προτιμήστε κάτι όχι πολύ ψηλό,καθώς υπάρχει κίνδυνος να χτυπήσουν αν πέσουν.\nΤέλος,στρώστε όσο περισσότερο μέρος του πατώματος με μοκέτα ή χαλί,ειδικά αν η γέννα σας είναι το χειμώνα.Μπορεί η θέρμανση του σπιτιού να είναι αρκετή για εμάς,αλλά ακόμα και μισή ώρα στο κρύο πάτωμα για ένα νεογέννητο γατάκι μπορεί να αποβεί μοιραία.\nΗ εκτροφή δεν είναι πάντα εύκολη ή χαρούμενη υπόθεση,κι όλοι οι εκτροφείς έχουν να σας διηγηθούν μια άσχημη εμπειρία ή μια δύσκολη γέννα.Υπάρχουν αρκετές πιθανότητες κάτι να πάει στραβά,και πρέπει να είστε προετοιμασμένοι για αυτό.Γατάκια μπορεί να πεθάνουν,μητέρες μπορεί να αρρωστήσουν βαριά ή ακόμα και να πεθάνουν σε νεαρή ηλικία.Ευτυχώς με προσοχή και τη βοήθεια των κτηνιάτρων τα περιστατικά αυτά αραιώνουν,αλλά καλό είναι να έχετε κατά νου ότι μια εγκυμοσύνη είναι ρίσκο και για τη μαμά,και για τα γατάκια.\nΌπως αναφέρθηκε και πιο πάνω,μερικές φορές επιπλοκές κατά τη διάρκεια της εγκυμοσύνης ή της γέννας μπορεί να αποβούν μοιραίες.Το πιο συνηθισμένο πρόβλημα είναι ένα μωρό να είναι πολύ μεγάλο και να μη μπορεί η μαμά να το γεννήσει.Επίσης μερικές φορές η μήτρα συστρέφεται,και μπορεί να οδηγήσει στο θάνατο και της μητέρας και των μικρών αν δε διαγνωστεί έγκαιρα από το γιατρό και δεν επέμβει.Ελλοχεύει επίσης ο κίνδυνος της εκλαμψίας πριν ή μετά τη γέννα,που εγκυμονεί κινδύνους και για τη μητέρα και για τα μικρά της.\nΤα γατάκια είναι πάρα πολύ ευαίσθητα και απαιτείται ιδιαίτερη προσοχή στο μεγάλωμά τους. Μπορεί να είναι ένα βρώμικο ματάκι που δεν προσέχθηκε αρκετά και υποτροπίασε,ή μια βακτηριακή λοίμωξη με σοβαρές συνέπειες.Ο χώρος τους πρέπει πάντα να είναι πεντακάθαρος,και να μην έρχονται σε επαφή με ζώα που μπορεί να μεταφέρουν ασθένειες,ή ανθρώπους που μπορεί να μεταφέρουν με τα χέρια ή τα παπουτσια τους μικρόβια.Επίσης πολλοί κίνδυνοι τραυματισμών ελλοχεύουν όταν τα γατάκια αρχίζουν να εξερευνούν τον κόσμο γύρω τους. Χρειάζεται πολύ προσοχή με την άμμο,καθώς τα περισσότερα γατάκια,όπως και τα ανθρώπινα μωρά,τείνουν να δοκιμάζουν οτιδήποτε για να δουν αν τρώγεται.Μια άμμος που κάνει σβώλους μπορεί να προκαλέσει ακόμα και θάνατο σε ένα μικρό γατάκι αν την καταπιεί. Δαγκωματιές σε καλώδια,σκαρφάλωμα σε ψηλά σημεία,είσοδος σε εσοχές από τις οποίες δε μπορούν να βγουν μόνα τους έπειτα:είναι όλα θέματα που πρέπει να προσέξετε πολύ όταν μεγαλώνετε γατάκια.\nΣ ωστή κοινωνικοποίηση των μικρών σημαίνει να τα εξοικειώσετε με οτιδήποτε μπορεί να συναντήσουν στη μετέπειτα ζωή τους. Αυτό βέβαια δε σημαίνει ότι έναι σωστά κοινωνικοποιημένο γατάκι δεν πρόκειται να φοβηθεί ποτέ, τίποτα, ούτε ότι όλα τα γατάκια που προέρχονται από το ίδιο εκτροφέιο θα έχουν ίδιες αντιδράσεις. Κάθε γατάκι είναι μοναδικό,και αντιδρά ιαφορετικά στα ερεθίσματα. Αυτό που μπορείτε να διδάξετε στα γατάκια είναι να μη φοβούνται τους δυνατούς θορύβους,όπως αυτός της ηλεκτρικής σκούπας,του κουδουνιού,του ραδιόφωνου ή της τηλεόρασης,και των ανθρώπων που μιλούν δυνατά.Μπορείτε επίσης να του μάθετε να δέχεται την αγκαλιά,το κόψιμο των νυχιών,τον έλεγχο των δοντιών και των αυτιών,το μπάνιο,το βούρτσισμα,το κράτημα για εκθέσεις,γενικά,ό,τι θέλετε να γνωρίζει ως ενήλικη γάτα μπορείτε να του το μάθετε αυτή την περίοδο.Τα γατάκια δε χρειάζονται ώρες εκπαίδευσης,δέκα λεπτά την ημέρα είναι αρκετά.Εξάλλου το πιο σημαντικό από όλα είναι να μεγαλώσουν σε ένα ισορροπημένο περιβάλλον,με πολύ αγάπη.\nΕίναι χρήσιμο να κρατάτε ένα μικρό ιστορικό,ειδικά αν έχετε πολλές γάτες στο εκτροφείο σας.Θα πρέπει να θυμάστε πότε ήταν ο τελευταίος οίστρος κάθε θηλυκού,πότε είχε την τελευταία της γέννα,να παρακολουθείτε καθημερινά το βάρος των μικρών,πότε πρέπει να αποπαρασιτωθεί η κάθε γάτα ή η κάθε γέννα,και πότε πρέπει να εμβολιαστούν οι γάτες ή τα γατάκια.Υπάρχουν έτοιμοι πίνακες στο διαδίκτυο με τους οποίους μπορείτε να παρακολουθείτε την πορεία βάρους των μικρών,απλά συμπληρώνοντάς τους σε τακτά χρονικά διαστήματα,ζυγίζοντάς τα την ίδια ώρα κάθε μέρα (όχι το απόγευμα της πρώτης μέρας,ούτε το πρωί της επομένης,θα σας δώσει εντελώς λάθος εικόνα).Αν κάποιο γατάκι δεν παίρνει βάρος για αρκετές μέρες,ή αρχίσει να χάνει βάρος,είναι λόγος ανησυχίας.\nΑν τα γατάκια και η μαμά είναι υγιείς, ετοιμαστείτε να συντηρήσετε τη γατοοικογένεια για το επόμενο τρίμηνο. Τροφή για τα γατάκια, που μπορεί να κυμαίνονται από δύο έως επτά στον αριθμό, για τη μαμά τους, η ανάλογη ποσότητα άμμου για τις ανάγκες τους, οι αποπαρασιτώσεις τους εσωτερικά και εξωτερικά, οι επισκέψεις τους στον κτηνίατρο, ο εμβολιασμός τους σε τρεις δόσεις, η έκδοση των πιστοποιητικών τους, και αν το επιθυμείτε, η ηλεκτρονική τους σήμανση, έχουν μεγάλο κόστος, ειδικά αν τα υπολογίσετε επί τον αριθμό των μικρών σας. Και όλα αυτά βέβαια σε περίπτωση που όλα σας τα γατάκια και η μαμά τους είναι υγιή,σε διαφορετική περίπτωση απαιτείται η ανάλογη ιατρική περίθαλψη.\nΔώδεκα εβδομάδες μετά τη γέννησή τους, τα μικρά σας θα είναι έτοιμα να μετακομίσουν με την παντοτινή τους οικογένεια. Υπάρχουν άνθρωποι που θα νοιαστούν για τα μικρά σας όπως εσείς όλο αυτό τον καιρό; Πολλοί σε μια γατούλα ράτσας βλέπουν ένα χρυσωρυχείο, βάζοντάς τη να ζευγαρώνει συνεχώς χωρίς εξετάσεις και σωστή φροντίδα, και πουλώντας τα γατάκια της. Άλλοι θεωρούν ότι μια γάτα ράτσας τους προσδίδει κύρος, όπως το νέο τους πανάκριβο αυτοκίνητο, και δε θα διστάσουν να την πετάξουν στο δρόμο όταν τη βαρεθούν, ή περάσει η μόδα. Κάποιοι δεν έχουν ιδέα τι συνεπάγεται η απόκτηση μιας φυλής με ιδιαιτερότητες, όπως η περσική, που απαιτεί τακτικό βούρτσισμα, καθάρισμα ματιών και μύτης, με αποτέλεσμα να μην μπορούν να ανταποκριθούν στις ανάγκες και να καταλήξει στη γυάλα ενός πετ σοπ,ή ακόμα χειρότερα, στο δρόμο. Θλιβερό θέαμα τα τελευταία χρόνια στους δρόμους της χώρας μας είναι να βλέπουμε ανάμεσα στα δεκάδες αδέσποτα γατάκια και πολλά γατάκια ράτσας. Υπάρχουν άνθρωποι που ενθουσιάζονται με τις φωτογραφίες γατών φυλής χωρίς να γνωρίζουν το χαρακτήρα τους, και ανακαλύπτουν ότι δε μπορούν να συμβιώσουν μαζί με το γατάκι τους επειδή είναι πολύ ζωηρό/απαιτητικό/ήσυχο, κτλ. Τέλος, υπάρχουν άνθρωποι που δεν είναι ενημερωμένοι σωστά και θα αφήσουν το γατάκι σας στη γειτονιά για να «χαρεί τον έρωτά του» μόλις του έρθει οίστρος, ή το πολύ πολύ να βρουν κάποιο γατάκι ίδιας φυλής για να το ζευγαρώσουν, χωρίς να έχουν κάνει τις εξετάσεις που πρέπει. Είστε σίγουρος ότι θα το νοιαστούν όπως νοιαστήκατε εσείς για τους γονείς του; Αυτή την τύχη θέλετε να έχει το γατάκι που με τόση αγάπη αναθρέψατε;\nΣκεφτείτε επίσης το ενδεχόμενο κάποια γατάκια να μη σας τα ζητήσει κανείς. Έχετε τη δυνατότητα να τα κρατήσετε; Διαθέτετε το χώρο και τα χρήματα για να τους προσφέρετε ό,τι χρειάζεται ένα υγιές κατοικίδιο; Έχετε τη δυνατότητα να πάρετε πίσω ένα ενήλικο ζωάκι που έχετε δώσει αν το κακομεταχειρίζονται, ή αν πολύ απλά δε μπορεί πια να το κρατήσει οι οικογένειά του; Η ευθύνη για τη σωστή επιλογή οικογένειας για τα μικρά που θα έρθουν στον κόσμο βαραίνει πρώτα από όλα τον εκτροφέα τους,και θα πρέπει να είστε έτοιμοι να αξιολογήσετε τους υποψηφίους και να βρείτε το καλύτερο σπίτι για κάθε ένα από τα μικρά σας.\n<< < Επόμενη σελίδα: Ηθική (Page 1 of 13) > >>\nΕίναι τόσο γλυκό το γατάκι μου..! - Από mata!\nΤο τελευταίο του μήνυμα δημοσιεύτηκε 20-06-08 στις 19:52.


Πως να πω σε αυτόν που κάνω ιδιαίτερα, πως θέλω να σταματήσω; | iSchool\nΤο iSchool είναι η μεγαλύτερη μαθητική διαδικτυακή κοινότητα με 64,697 εγγεγραμμένα μέλη και 2,635,379 μηνύματα σε 83,869 θέματα. Αυτή τη στιγμή μαζί με εσάς απολαμβάνουν το iSchool άλλα 473 άτομα.\nThread starter emmanouela\nΗμερομηνία έναρξης 17 Νοεμβρίου 2020\nΗ emmanouela αυτή τη στιγμή δεν είναι συνδεδεμένη. Είναι 18 ετών . Έχει γράψει 3 μηνύματα.\n17 Νοεμβρίου 2020, 23:35\nΓεια, σας ειμαι Γ'Λυκειου και αποφασισα πως θελω να αλλαξω τον καθηγητη με τον οποιο κανω ιδιαιτερα στην πληροφορικη. Το μονο που με δυσκολευει ειναι πως θα του το πω, διοτι κανω ιδιαιτερα σε φροντιστηριο ,ομως κανω και αλλα μαθηματα εκει ,αρα θα το πετυχαινω και θα ειναι αβολα. Επισης, με τον ιδιωκτητη του φροντηστιριου εχω πολυ καλες σχεσεις και τον εκτιμαω παρα πολυ σαν καθηγητη,γιατι εκτος απο το οτι μου κανει μαθημα απο την Γ' Γυμνασιου ειναι και πολυ καλος ανθρωπος περα απο καθηγητης. Και δεν ειναι πως εχω καποιο προσωπικο προβλημα με τον καθηγητη που μου κανει πληροφορικη , ισα ισα που τον συμπαθω παρα πολυ και τον εκτιμαω αλλα δεν μου καλυπτει τις αναγκες που εχω σε αυτο το μαθημα. Τι να κανω;\n17 Νοεμβρίου 2020, 23:45\nΈχεις σκεφτεί να του μιλήσεις για αυτές τις ανάγκες που δεν σου καλύπτει πάνω στο μάθημα;\nΕαν ναι,να υποθέσουμε οτι δεν έγινε κάποια βελτίωση ;\nΤέλος πάντων,εαν θεωρείς οτι δεν σε καλύπτει,δεν υπάρχει λόγος να ντρέπεσαι ή να νιώθεις άβολα που θες να σταματήσεις να κάνεις μάθημα μαζί του. Μην σκέφτεσαι έτσι γιατί στο μέλλον θα πιαστείς μεγάλο κορόιδο. Επενδύεις λεφτά για να μάθεις 5 πράγματα για τις εξετάσεις σου,όχι για να τον κρατάς χαρούμενο. Στην τελική δεν τον προσβάλλεις κιόλας, απλά δεν λειτουργεί για εσένα όλο αυτό. Μάθε να μιλάς και να ζητάς αυτό που θες,ή στην προκειμένη να λες αυτό που δεν θες, χωρίς φόβο,ειδάλλως τίποτα δεν έρχεται απο μόνο του.\n17 Νοεμβρίου 2020, 23:50\nΑρχισα να κανω ιδιαιτερα για να μου καλυψει τις αναγκες που εχω, αλλα δεν ειδα καποια βελτιωση .\nΕχετε δικαιο σε αυτα που λετε, απλα μετα θα ειναι αμηχανα.\nΣτην αρχη σκεφτηκα να κανω με δυο καθηγητες ταυτοχρονα, αλλα δεν εχω τοσο διαθεσημο χρονο και απο την αλλη ειναι και ο οικονομικος παραγοντας.\n18 Νοεμβρίου 2020, 00:11\nΑρχική Δημοσίευση από emmanouela:\nΔεν υπάρχει λόγος να νιώθεις άσχημα.Επίσης δεν υπάρχει λόγος να συγχέεις το εαν εκτιμάς κάποιον σαν άνθρωπο με το πόσο καλή δουλειά κάνει για τις ανάγκες σου. Θα είναι λίγο αμήχανα ναι,αλλά δεν πειράζει, με τον καιρό δεν θα το σκέφτεσαι καν. Είναι κρίμα να νομίζεις οτι έχεις υποχρέωση απέναντι του,γιατί πίστεψε με δεν έχεις.\nΜίλα στους γονείς σου,μίλα και στον ίδιο τον καθηγητή,όσο δύσκολο και εαν σου φαίνεται είναι πολύ πιο έξυπνη κίνηση απο το να τρως διπλάσιο χρόνο στο ίδιο μάθημα και να πληρώνεις τα διπλά απο όσα χρειάζεται να ξοδέψεις.\n18 Νοεμβρίου 2020, 00:21\nευχαριστω πολυ.....ελπιζω να κατανοηση και ο ιδιος\nΟ Δημήτρης αυτή τη στιγμή είναι συνδεδεμένος. Είναι 20 ετών και Φοιτητής του τμήματος Πληροφορικής Ο.Π.Α. (Αθήνα) . Έχει γράψει 673 μηνύματα.\n18 Νοεμβρίου 2020, 00:27\nΚαλησπέρα , μπορείς να πεις ότι δεν έχεις και την οικονομική δυνατότητα για να κάνεις όλα τα μαθήματα και έτσι αποφάσισες να κόψεις το μάθημα με τον καθηγητή που δεν σε καλύπτει. Πάντως αν θες να το πας ευθέως , είχα συμμαθητή που πήγαινε θετική , είπε κανονικά ότι δεν τον καλύπτει η καθηγήτρια χημείας και πολύ απλά σταμάτησε να κάνει χημεία στο φροντιστήριο. Δεν θα πάθει κάτι ο καθηγητής μην ανησυχείς, αντιθέτως θα καταλάβει .\n18 Νοεμβρίου 2020, 00:37\nΥπήρξα στη θέση όταν έδινα κι εγώ πανελλήνιες. Εάν αισθάνεσαι άσχημα να το πεις στον ίδιο πολύ απλά ενημερώνεις τη γραμματεία ότι δεν θα συνεχίσεις μαθηματα μαζί του. Είναι απλά τα πράγματα. Δεν πρόκειται να σου πει τιποτα ο καθηγητής. Θα το πάρει το μήνυμα.\nΟ mNA αυτή τη στιγμή δεν είναι συνδεδεμένος. Έχει γράψει 1,128 μηνύματα.\n18 Νοεμβρίου 2020, 00:46\nΕπειδή ο χρόνος είναι πολύτιμος στη Γ Λυκείου μη το αφήνεις. Γενικά, να πεις αυτό που νιώθεις και δεν είναι κακό. Κάντο όσο πιο γρήγορα είναι γιατί ο καιρός περνάει και έχεις ΠΑΝΕΛΛΗΝΙΕΣ\nΗ Ιππολύτη αυτή τη στιγμή δεν είναι συνδεδεμένη. Είναι 22 ετών και Φοιτητής . Έχει γράψει 1,929 μηνύματα.\n18 Νοεμβρίου 2020, 01:13\nΜε άγχωσες κι εμένα κι έχω περάσει τις πανελλήνιες πριν 3μιση χρόνια ρε φίλε\n18 Νοεμβρίου 2020, 01:15\nΝαι έχεις δίκιο, απλά είναι μήνας Νοέμβριος. σε 5-6 μήνες θα δώσει πανελλήνιες. Αφού δεν μπορεί να καταλάβει το καθηγητή που κάνει, αυτό το μάθημα θα το δώσει πανελλήνιες. Θα βαθμολογηθεί γι αυτό και δεν πρέπει να μείνουν κενά. Όσο περνάει ο καιρός, ο χρόνος είναι πολύτιμος. Τώρα που είναι νωρίς καλό είναι να το πει, να ηρεμήσει και να βρει το καθηγητή που θα ταιριάξει στη χημεία της\n18 Νοεμβρίου 2020, 01:27\nΕγώ δεν προτείνω έμμεσες δικαιολογίες οι οποίες δεν σηματοδοτούν κάτι τελεσίδικο, καθώς ο καθηγητής μετά μπορεί να αρχίσει τις υποχωρήσεις για να σε βοηθήσει και θα νιώθεις πιο άσχημα μετά. Δηλαδή αν του πεις το οικονομικό θέμα, αυτός μπορεί να σου κάνει αντιπρόταση για οικονομικότερα δίδακτρα ή να του τα δώσεις όποτε θα έχεις χρήματα κτλ.\nΑν θες να πεις μια δικαιολογία να είναι κάτι του στυλ τελεία και παύλα, ακόμα και το ζήτημα το οικονομικό αν μπει σαν επιχείρημα.\n18 Νοεμβρίου 2020, 01:39\nΣυμφωνώ και έκανα ακριβώς το ίδιο με την καθηγήτρια του γνωστού στο φροντιστήριο! Δε με κάλυπτε και δε χωράει συζήτηση αυτό.\n18 Νοεμβρίου 2020, 01:43\nΛογια κυμπάρικα , εξηγημένα και σταράτα. Πολλοί την έχουν πατήσει έτσι και οι πανελλήνιες πήγαν με σαίτα. Δυστυχώς, χωρίς να δείξω έλλειψη σεβασμού στα φροντιστήρια ( ξέρω ότι τα ιδιαίτερα είναι ακριβά, ενώ τα φροντιστήρια πολύ πιο οικονομικά), εκεί δεν γίνεται δουλειά, ειδικά όταν είναι πολλά άτομα. Ασε που σε ένα χάος όπως η Αθήνα, έχει και απατεώνες και μπορεί να ξεγελάσουν τα φροντιστήρια τον ΟΠΟΙΟΔΗΠΟΤΕ.


10 ερωτήσεις και απαντήσεις για το Κυπριακό – Αδήωτος\nuser\tσε Διεθνή\t 2010-08-20 2010-09-20 29 Words\nΠοιά είναι η φύση του Κυπριακού ζητήματος;\nΤο Κυπριακό ζήτημα πέρασε από διάφορες ιστορικές φάσεις και, ως εκ τούτου, η φύση του διαφοροποιήθηκε, στο πέρασμα του χρόνου, ανάλογα με τις ιστορικές περιστάσεις. Μέχρι την ανεξαρτησία της Κύπρου 1960 το Κυπριακό ήταν ζήτημα αυτοδιάθεσης στο πλαίσιο της αποαποικιοποίησης (από τη Βρετανική κυριαρχία). Από την ανεξαρτησία της Κύπρου 1960) μέχρι την τουρκική εισβολή 1974) το Κυπριακό ήταν βασικά ζήτημα πολιτειακό, δηλαδή πολιτειακής συνύπαρξης δύο εθνικών κοινοτήτων, της ελληνο-κυπριακής και της τουρκο-κυπριακής, σε μία ενιαία κρατική οντότητα. Από την τουρκική εισβολή μέχρι σήμερα, το Κυπριακό είναι ένα σύνθετο διεθνές ζήτημα:\nΠαραβίασης της διεθνούς νομιμότητας και του Χάρτη του Ο.Η.Ε.\nΕισβολής και κατοχής,\nΜαζικής παραβίασης ανθρωπίνων δικαιωμάτων,\nΕπανένωσης και πολιτειακής «συμβίωσης» δύο διαφορετικών εθνικών κοινοτήτων σε μία ενιαία κρατική οντότητα, υπό μορφή διζωνικής, δικοινοτικής Ομοσπονδίας.\nΠοιές είναι οι βασικές παράμετροι της σημερινής μορφής του ζητήματος;\nΜέχρι την τουρκική εισβολή 1974) το Κυπριακό ήταν κατά βάση ένα πολιτειακό ζήτημα «συμβίωσης» δύο κοινοτήτων (Ελληνο-Κυπριακή Κοινότητα: 80% του συνολικού πληθυσμού, τουρκο-κυπριακή κοινότητα: 18% του συνολικού πληθυσμού) σε ένα ενιαίο κράτος. Μετά την εισβολή και τη συνεχιζόμενη μέχρι σήμερα κατοχή από την Τουρκία του βόρειου τμήματος της νήσου, το Κυπριακό κατέστη ένα σύνθετο διεθνές ζήτημα, με πολλές παραμέτρους. Η τουρκική εισβολή και κατοχή δημιούργησε πληθώρα επιμέρους προβλημάτων, τα οποία, μαζί με το κεντρικό πολιτειακό θέμα, συνθέτουν το Κυπριακό ζήτημα στη σημερινή του μορφή. Ειδικότερα:\nΠολιτειακό (συνταγματικό) ζήτημα: η τουρκική εισβολή και κατοχή, σε συνδυασμό με την παράνομη αυτοανακήρυξη «ανεξαρτήτου» τουρκο-κυπριακού κράτους (ΤΔΒΚ,1983) προκάλεσαν την πλήρη διάσπαση, το φυσικό χωρισμό και την αποξένωση των δύο κοινοτήτων (πράσινη γραμμή) καθιστώντας έτσι το πολιτειακό ζήτημα, δηλαδή τη δημιουργία ενιαίας και λειτουργικής κρατικής οργάνωσης για την πολιτειακή συμβίωση των δύο κοινοτήτων, ακόμα πιο δυσεπίλυτο.\nΕδαφικό ζήτημα: η Τουρκία κατέλαβε, το 1974, με στρατιωτικές δυνάμεις και έκτοτε κατέχει παρανόμως το 37% του συνολικού εδάφους της Κύπρου, όπου διαβιούσε σημαντική μερίδα του ελληνο-κυπριακού πληθυσμού.\nΑσφάλεια: σύμφωνα με το καθεστώς Ζυρίχης-Λονδίνου 1960, τρεις χώρες (Μ. Βρετανία, Ελλάδα, Τουρκία) ανέλαβαν το ρόλο των εγγυητριών δυνάμεων της ασφάλειας της Κύπρου. Η Τουρκία χρησιμοποίησε ως πρόσχημα και νομιμοποιητική βάση για την εισβολή της στην Κύπρο, τη Συνθήκη Εγγυήσεως, δυναμιτίζοντας και υποθηκεύοντας, έτσι, την αξιοπιστία και τη χρησιμότητα του εγγυητικού αυτού συστήματος. Όσον αφορά δε στην εσωτερική πτυχή, η συνεχιζόμενη παρουσία 40.000 τούρκων στρατιωτών στα κατεχόμενα εδάφη (από τις πλέον στρατικοποιημένες περιοχές στον κόσμο), υποδηλώνει κατά τρόπο ανάγλυφο το πρόβλημα ασφάλειας που αντιμετωπίζει η Κύπρος.\nΠρόσφυγες – Περιουσιακό ζήτημα: περίπου 200.000 ελληνοκύπριοι 40% του συνολικού ελληνο-κυπριακού πληθυσμού) εκδιώχθηκαν από τις εστίες τους στα κατεχόμενα εδάφη και κατέστησαν πρόσφυγες στην ίδια τους την πατρίδα. Οι περιουσίες τους διανεμήθηκαν σε τούρκους στρατιώτες και εποίκους.\nΔημογραφική αλλοίωση-τουρκικός εποικισμός: περίπου 110.000 τούρκοι έποικοι έχουν εγκατασταθεί στα κατεχόμενα εδάφη, ενώ ο αυτόχθων τουρκο-κυπριακός πληθυσμός βαίνει συνεχώς μειούμενος (από 120.000 το 1974 έχει μειωθεί σε 90.000 σήμερα), λόγω της δεινής οικονομικής και κοινωνικής κατάστασης στην οποία έχουν περιέλθει. Αποτέλεσμα της κατάστασης αυτής είναι η δημογραφική αλλοίωση του πληθυσμιακού στοιχείου στο βόρειο τμήμα της Κύπρου.\nΑγνοούμενοι: μια από τις τραγικότερες συνέπειες της τουρκικής εισβολής αποτελεί το πρόβλημα των αγνοουμένων. Χιλιάδες ελληνοκύπριοι οδηγήθηκαν σε τουρκικά στρατόπεδα συγκέντρωσης στην Κύπρο και σε φυλακές στην Τουρκία, ως αιχμάλωτοι πολέμου, και έκτοτε πολλοί από αυτούς αγνοούνται.\nΕγκλωβισμένοι: οι περίπου 20.000 Ελληνο-Κύπριοι που επέλεξαν να παραμείνουν στις εστίες τους στα κατεχόμενα εδάφη υπέστησαν συστηματικές διώξεις και καταπίεση, με αποτέλεσμα να μειωθεί ο αριθμός τους σε 535 άτομα. Αυτοί διαβιούν εγκλωβισμένοι στη χερσόνησο της Καρπασίας και υφίστανται συνεχείς παραβιάσεις των ανθρωπίνων δικαιωμάτων τους.\nΠολιτιστική καταστροφή: μετά την τουρκική εισβολή, στις κατεχόμενες περιοχές καταγράφονται συνεχείς και συστηματικές καταστροφές της πολιτιστικής κληρονομιάς της Κύπρου, η οποία μετρά 9.000 χρόνια.\nΤί σημαίνει συνολική διευθέτηση του Κυπριακού;\nΌταν μιλούμε για συνολική διευθέτηση εννοούμε αντιμετώπιση και επίλυση των βασικών πτυχών του Κυπριακού, δηλαδή το πολιτειακό-συνταγματικό ζήτημα, το εδαφικό ζήτημα, το ζήτημα της ασφάλειας, το ζήτημα των επιστροφής των προσφύγων και των περιουσιών τους και το ζήτημα του τουρκικού εποικισμού των κατεχομένων εδαφών.\nΤα υπόλοιπα προβλήματα που δημιούργησε η τουρκική εισβολή (αγνοούμενοι, εγκλωβισμένοι, πολιτιστική καταστροφή, απομόνωση τουρκο-κυπρίων) θα αντιμετωπισθούν στο πλαίσιο και ως απόρροια της συνολικής διευθέτησης, μέσω της συμμόρφωσης της Τουρκίας στις διεθνείς της υποχρεώσεις.\nΠώς αντιμετωπίζει η διεθνής κοινότητα το Κυπριακό;\nΤο Κυπριακό, όντας διεθνές ζήτημα, έχει απασχολήσει έντονα τη διεθνή κοινότητα και ιδίως τους διεθνείς οργανισμούς. Προεξάρχοντα, ασφαλώς, ρόλο διαδραματίζουν τα Ηνωμένα Έθνη. αλλά ουσιαστική ανάμειξη έχουν, κατά περίπτωση, μεταξύ άλλων, το Ευρωπαϊκό Κοινοβούλιο, το Συμβούλιο της Ευρώπης και η Ομάδα των Αδεσμεύτων. Συνισταμένη των διεθνών προσπαθειών είναι: η στηλίτευση της παράνομης τουρκικής κατοχής, η αποχώρηση των τουρκικών στρατευμάτων, η δημιουργία μιας ενιαίας κρατικής οντότητας, η ασφαλής επιστροφή των προσφύγων, ο σεβασμός των ανθρωπίνων δικαιωμάτων.\nΣυναφώς, θα πρέπει να σημειωθεί ότι ουδέν μέλος της διεθνούς κοινότητας, πλην της Τουρκίας, έχει αναγνωρίσει το «ανεξάρτητο» τουρκο-κυπριακό κράτος (ΤΔΒΚ, 1983).\nΠοιός είναι ο ρόλος της Ελλάδας ως προς το Κυπριακό;\nΗ Ελλάδα, πέραν από το γεγονός ότι ως ενεργό μέλος της διεθνούς κοινότητας παρακολουθεί με στενό ενδιαφέρον όλα τα μείζονα διεθνή ζητήματα, διατηρεί ειδικό και ιδιαίτερο ενδιαφέρον για το Κυπριακό για τους εξής λόγους:\nΠρώτον, διότι ο ελληνισμός της Κύπρου αποτελεί αναπόσπαστο κομμάτι του ευρύτερου Ελληνισμού.\nΔεύτερον, διότι η Ελλάδα έχει και θεσμικό ρόλο, δεδομένου ότι, σύμφωνα με τη Συνθήκη Εγγύησης αποτελεί μία από τις τρεις εγγυήτριες δυνάμεις της ασφάλειας της Κύπρου.\nΤρίτον, διότι το Κυπριακό επηρεάζει την ασφάλεια και σταθερότητα της Ανατολικής Μεσογείου, η οποία αποτελεί τον άμεσο γεωγραφικό περίγυρο της Ελλάδας.\nΤέταρτον, διότι το Κυπριακό επηρεάζει, σε μεγάλο βαθμό, τις ελληνο-τουρκικές σχέσεις.\nΓιατί έχουν αποτύχει οι μέχρι τώρα διεθνείς προσπάθειες για επίλυση του Κυπριακού;\nΑπό το 1974 μέχρι σήμερα έχουν καταβληθεί πολλές προσπάθειες στο πλαίσιο των Ηνωμένων Εθνών, ιδίως μέσω του Γενικού Γραμματέα, για εξεύρεση λύσης στο Κυπριακό. Οι προσπάθειες αυτές έπεφταν στο κενό λόγω αδιαλλαξίας αφενός της Τουρκίας και αφετέρου της ηγεσίας της τουρκο-κυπριακής πλευράς. Η τουρκική και τουρκο-κυπριακή πλευρά δυναμίτιζαν κάθε προσπάθεια του Γενικού Γραμματέα προς την εξεύρεση λύσης βασισμένης στη δικοινοτική, διζωνική Ομοσπονδία, διότι απώτερος στόχος τους ήταν η διχοτόμηση της νήσου.\nΤί είναι το Σχέδιο Αννάν;\nΤο Σχέδιο Αννάν είναι το προϊόν των πιο πρόσφατων προσπαθειών των H.E. (γνωστές και ως «εκ του σύνεγγυς συνομιλίες»), οι οποίες άρχισαν τον Δεκέμβριο του 1999, ως αποτέλεσμα της Συνόδου Κορυφής της ομάδας G-8. Μετά από τέσσερα περίπου χρόνια συνομιλιών (εκ του σύνεγγυς και απευθείας), ο Γενικός Γραμματέας των Η.Ε. υπέβαλε ένα σχέδιο συνολικής διευθέτησης του Κυπριακού, το λεγόμενο Σχέδιο Αννάν. Το Σχέδιο αυτό, ένα ογκώδες κείμενο με πολυάριθμα παραρτήματα, πραγματεύεται και προτείνει λύσεις στις κύριες πτυχές του Κυπριακού, ήτοι πολιτειακή-συνταγματική, εδαφική, ασφάλειας, προσφυγική- περιουσιακή και εποικισμού.\nΤο Σχέδιο Αννάν ετέθη υπό την έγκριση της λαϊκής βούλησης σε παράλληλα δημοψηφίσματα στις δύο κοινότητες, την ελληνο-κυπριακή και την τουρκο-κυπριακή. Η συντριπτική πλειοψηφία της ελληνο-κυπριακής κοινότητας 75,83%) απέρριψε το Σχέδιο.\nΓιατί απέρριψε το σχέδιο Αννάν η ελληνο- κυπριακή πλευρά;\nΗ ελληνο-κυπριακή πλευρά απέρριψε το Σχέδιο διότι θεώρησε ότι ορισμένα βασικά ζητήματα δεν επιλύονταν κατά τρόπο ικανοποιητικό. Η απόρριψη του συγκεκριμένου Σχεδίου δεν σημαίνει απόρριψη της βάσης του ούτε απόρριψη της λύσης του Κυπριακού. Σημαίνει απλώς ότι, κατά την άποψη των Ε/Κ, ορισμένα σημεία του Σχεδίου χρήζουν βελτίωσης ή τροποποίησης, προκειμένου να καταστεί λειτουργικό και εφαρμόσιμο. Η Κυπριακή κυβέρνηση επισήμανε και εξήγησε κατά τον εναργέστερο τρόπο τα σημεία εκείνα του Σχεδίου που δεν την ικανοποιούν.\nΠώς επηρεάζει τη λύση του Κυπριακού η ένταξη της Κύπρου στην ΕΕ και η ενταξιακή πορεία της Τουρκίας;\nΤην 1η Μαΐου του 2004 η Κύπρος έγινε πλήρες και ισότιμο μέλος της ΕΕ. Στις 3 Οκτωβρίου του 2005 η Τουρκία άρχισε διαπραγματεύσεις με την ΕΕ. Η ευρωπαϊκή, επομένως, διάσταση καθίσταται βασικός παράγοντας της διευθέτηση του Κυπριακού. Η λύση του Κυπριακού θα πρέπει να συνάδει με τα ψηφίσματα των ΗΕ και το σύνολο των αξιών επί των οποίων εδράζεται το οικοδόμημα της ΕΕ.\nΗ μη αναγνώριση ενός κράτους μέλους της ΕΕ από άλλο υποψήφιο προς ένταξη κράτος αποτελεί παράδοξο στη σύγχρονη ευρωπαϊκή πραγματικότητα.\nΟ απόλυτα θεμιτός στόχος της οικονομικής ενίσχυσης των Τουρκο-Κυπρίων θα πρέπει να γίνει κατά τρόπο συμβατό με τις αποφάσεις των Η.Ε. και την ευρωπαϊκή έννομη τάξη.\nΠοιες είναι οι προοπτικές διευθέτησης του Κυπριακού και ποιες οι βασικές θέσεις της Ελλάδας;\nΠρος το παρόν δεν έχει ανακοινωθεί από τη διεθνή κοινότητα συγκεκριμένη πρόταση για μία νέα προσπάθεια επανέναρξης της διαπραγματευτικής διαδικασίας.\nΗ επίτευξη συμφωνημένης, συνολικής, δίκαιης, λειτουργικής και βιώσιμης λύσης του Κυπριακού, στη βάση των ψηφισμάτων των αποφάσεων του ΟΗΕ, των αρχών της ΕΕ και του σχεδίου Αννάν, καθώς και η επανέναρξη των συνομιλιών αποτελούν στρατηγικούς στόχους της Ελλάδας.\nΗ Ελλάδα θεωρεί ότι η επανένωση της Κύπρου θα συμβάλει στη διασφάλιση της ειρήνης και της σταθερότητας στη Νοτιοανατολική Μεσόγειο και θα διαμορφώσει συνθήκες ασφαλείας και ευημερίας για όλους τους πολίτες της, στο πλαίσιο της ΕΕ.


Ας δημιουργήσουμε εορταστικό κλίμα παρά τα μέτρα - Pelop.gr\nΑς δημιουργήσουμε εορταστικό κλίμα παρά τα μέτρα\nΟλα αυτά είναι σεβαστά και οφείλουμε να τα τηρήσουμε. Ωστόσο θα μπορούσαν οι τοπικοί φορείς να μεριμνήσουν και να δώσουν στην πόλη το απαιτούμενο εορταστικό κλίμα. Είτε με το να ακούγονται από τα μεγάφωνα τα επετειακά τραγούδια, είτε με τον σημαιοστολισμό σε διάφορα σημεία της πόλης, είτε με το πέρασμα της μπάντας του δήμου και άλλων μουσικών συνόλων από τους δρόμους και τις πλατείες της πόλης, πάντα με τη λήψη των κατάλληλων μέτρων προφύλαξης.\nΙδιαίτερα την περίοδο που διανύουμε με την τουρκική πρόκληση να παρελαύνει στο κατώφλι του σπιτιού μας, επιβάλλεται η τόνωση του ηθικού των πολιτών. Ο Δήμος Πατρέων, η περιφέρεια και όποιοι άλλοι φορείς εμπλέκονται, πρέπει να συνεργαστούν ώστε να προσφέρουν στους πολίτες ένα εορταστικό κλίμα την 28η Οκτωβρίου.\nΟι συνθήκες θα δυσκολέψουν περαιτέρω το επόμενο χρονικό διάστημα. Ισως και να επιβάλλουν νέο περιορισμό κατ' οίκον. Επομένως πρέπει γύρω μας να καλλιεργείται ένα θετικό κλίμα με ελπιδοφόρες εικόνες και ακούσματα.\nΟι μελέτες παγκοσμίως έχουν δείξει ότι η περίοδος του κορονοϊού γέννησε πολλά ψυχικά νοσήματα. Ο σύλλογος οικογενειών για την ψυχική υγεία - ΣΟΨΥ Πάτρας έδωσε προ ημερών στη δημοσιότητα στοιχεία που δείχνουν τα αυξημένα ποσοστά νοσηρότητας στην πόλη μας. Από την 23η Μαρτίου έως τα τέλη Σεπτεμβρίου, ο ΣΟΨΥ δέχθηκε 247 νέα αιτήματα υπηρεσιών ψυχικής υγείας. Στους περισσότερους συμπολίτες μας διαγνώστηκε κατάθλιψη και πολλές άλλες παρενέργειες που έχουν ψυχικό υπόβαθρο.\nΟι επιστημονική κοινότητα προβλέπει ότι το επόμενο χρονικό διάστημα θα δοκιμαστεί ακόμα περισσότερο ο ψυχισμός μας και οι αντοχές μας. Περιθώρια επιλογών, δεν έχουμε. Η απόλυτη και πιστή εφαρμογή των μέτρων πρόληψης και προστασίας, αποτελούν μονόδρομο επομένως πρέπει να υπάρξουν τονοτικές «ενέσεις» που θα βοηθήσουν να ελαφρύνει ο ψυχισμός της ήδη κουρασμένης κοινωνίας από τα «μη» και τα «πρέπει». Ο μεθαυριανός εορτασμός της 28ης Οκτωβρίου πρέπει να αποτελέσει την αφετηρία για τη δημιουργία ενός άλλους κλίματος στην πόλη.


Καριέρα - Apogee Information Systems\nΠΡΟΕΧΕΙ Ο ΑΝΘΡΩΠΙΝΟΣ ΠΑΡΑΓΟΝΤΑΣ\nΤο επαγγελματικό περιβάλλον της Apogee βασίζεται σε τέσσερις πυλώνες:\nΟι νέες τεχνολογίες είναι το πάθος μας και οι προκλήσεις το δυνατό μας σημείο. Κύριος στόχος μας είναι η ικανοποίηση των αναγκών των πελατών μας και η παροχή μοναδικών λύσεων.\nΝοοτροπία μας είναι η οικοδόμηση μακροπρόθεσμων σχέσεων τόσο με τους πελάτες όσο και με τους υπαλλήλους μας, μέσω συνεργασίας σε απαιτητικά έργα. Θα έχετε την ευκαιρία να αναπτύξετε τις ικανότητές σας μέσα σε μια ομάδα κορυφαίων επαγγελματιών στον χώρο της πληροφορικής και θα σας δοθεί η ευκαιρία να ξεδιπλώσετε τις δεξιότητές σας, να βελτιώσετε τα ταλέντα και να εξελιχθείτε.\nΗ συνεργασία είναι το κλειδί της επιτυχίας. Όντας μέλη μιας πολυπολιτισμικής ομάδας και αλληλεπιδρώντας με άλλους συναδέλφους, ενώνουμε τις δυνάμεις μας για την επίτευξη των στόχων μας.\nΚινούμενοι σε διεθνές πλαίσιο, παρέχουμε ίσες ευκαιρίες σταδιοδρομίας σε όλους τους υποψηφίους από όλον τον κόσμο και από κάθε υπόβαθρο.\nΔιάβασα και συμφωνώ με τους όρους και τις προϋποθέσεις υποβολής των βιογραφικών σημειωμάτων *


Τυρόπιτα πλισέ! Εύκολη και πεντανόστιμη! - Anthomeli\nΤυρόπιτα πλισέ! Εύκολη και πεντανόστιμη!\nΗ αλήθεια είναι πως δεν τηρώ όλες τις νηστείες. Αλλά επ’ ευκαιρίας της Τυρινής εβδομάδας, έφτιαξα μια συνταγή, που ναι μεν είναι παλιά και γνωστή, αλλά προσωπικά δεν είχε τύχει να την φτιάξω ποτέ ως τότε. Ενθουσιάστηκα με την ευκολία της κατά την εκτέλεση αλλά και με το πόσο νόστιμη και αφράτη έγινε γι αυτό και τη μοιράζομαι μαζί σας. Είναι μια τυρόπιτα πλισέ γιατί τα φύλλα διπλώνονται σε πλισέ πριν μπούνε στο ταψί. Ένα ακόμη χαρακτηριστικό της είναι η σόδα (με το ανθρακικό) που την κάνει ακόμη πιο αφράτη!\nΗ τρίτη εβδομάδα της αποκριάς είναι η λεγόμενη ” Τυρινή”. Όπως γνωρίζετε, η περίοδος της Αποκριάς διαρκεί τρεις εβδομάδες και αμέσως μετά ξεκινάει η Σαρακοστή και άρα η μεγάλη Νηστεία πριν το Πάσχα. Η πρώτη εβδομάδα ονομάζεται “Προφωνή” ή “Προφωνέσιμη, επειδή παλιά ανακοίνωναν ότι άρχιζαν οι Απόκριες. Η δεύτερη εβδομάδα ονομάζεται “Κρεατινή” γιατί είναι η τελευταία εβδομάδα που τρώνε κρέας (Τσικνοπέμπτη) και η τρίτη εβδομάδα ονομάζεται “Τυρινή” ή “Τυροφάγου” (και Μακαρονού) γιατί τρώνε μόνο γαλακτοκομικά κυρίως τυρί ή μακαρόνια με τυρί.\nΣυνταγή για τυρόπιτα πλισέ με σόδα\nRecipe by KathyCourse: Αλμυρά, Κολατσιό, Μπουφές\nΜια εύκολη και αφράτη τυρόπιτα. Χαρακτηριστικό της τα φύλλα που τοποθετούνται σε πλισέ και η σόδα που την κάνει αφράτη\nΈνα πακέτο φύλλα κρούστας\n150 γρ. κεφαλογραβιέρα (μπορείτε να αντικαταστήσετε με γραβιέρα και κεφαλοτύρι)\n1 κουτάκι σόδα (αναψυκτικό)\nηλιέλαιο για το άλειμμα των φύλλων και το λάδωμα του ταψιού.\nΤρίβω με το χέρι την φέτα και με χοντρό ρεντέ ή μούλτι τα υπόλοιπα τυριά.\nΛαδώνω με ένα πινέλο το κάθε φύλλο κρούστας και ρίχνω επάνω τα τριμμένα τυριά να πάνω παντού (υπολογίστε με το μάτι την ποσότητα για να φτάσει για όλα τα φύλλα).\nΜε το χέρι μου σπρώχνω το φύλλο σε πλισέ (σαν ακορντεόν) και έτσι όπως είναι μαζεμένο το βάζω στο ταψί το οποίο ήδη έχω λαδώσει ελαφρά. Επαναλαμβάνω τη διαδικασία για όλα τα φύλλα.\nΑνάβω τον φούρνο στους 180 βαθμούς (αερόθερμο)\nΣε ένα βαθύ μπολ χτυπάω τα αυγά, προσθέτω το γάλα, το πιπέρι και στο τέλος τη σόδα. Όταν βάλω την σόδα αφρίζει και χτυπάω ελαφρά.\nΠεριχύνω με το μείγμα την πίτα ώστε να καλυφθούν τα φύλλα και αφήνω για 10′ να απορροφήσει (σημαντικό βήμα!)\nΨήνω την πίτα στους 180 βαθμούς για 45-50 λεπτά. Η επιφάνεια θα πρέπει να ροδίσει αλλά είναι σημαντικό να ψηθεί και εσωτερικά και από την κάτω πλευρά.\nΑλάτι δε θα χρειαστεί να προσθέσετε γιατί τα τυριά είναι ήδη αλμυρά.\nΑν χρησιμοποιήσετε πυρέξ θα μπορέσετε να δείτε αν ψήθηκε το κάτω μέρος.\nΤο πιο εύκολο θα ήταν να την φτιάξετε σε ένα ορθογώνιο ταψάκι. Εγώ επειδή είχα μόνο οβάλ αναγκάστηκα να τοποθετώ τα πλισέ μου σε σχήμα ανάλογο με το πυρέξ μου. Να σας πω πως δεν είχε καμία διαφορά. Νόμίζω όμως πως το μεταλλικό ταψί θα την έψηνε λίγο καλύτερα από κάτω. Εξαρτάται όμως κι από τον φούρνο σας γιατί ο δικός μου είναι…..!\nΑν την φτιάξετε θα χαρώ να μου πείτε αν σας άρεσε! Καλή επιτυχία!\nΠροηγούμενο άρθροTo πάρκο στην Καρδίτσα που σου παίρνει τη λύπη\nΕπόμενο άρθροΞεναγός των παιδιών μου στην Ακρόπολη και στο νέο μουσείο της Ακρόπολης\nCallie 7 Μαρτίου 2017 At 10:31\nΕγώ πάντως και μόνο που την βλέπω έτσι αφράτη… θέλω να βουτήξω στα φύλλα της!!! Μιάμι!\nΜΑΡΙΑ ΜΠΑΤΖΙΟΥ 29 Αυγούστου 2018 At 23:19\nΒρήκα τυχαία τη συνταγή και την έφτιαξα!! Υπέροχη αφράτη, πεντανόστιμη όπως την έφτιαχνε η γιαγιάκα μου!!\nKathy 31 Αυγούστου 2018 At 09:36\nΧαίρομαι που σου άρεσε και είναι πετυχημένη! Ελπίζουμε να παραμείνεις στην παρέα μας!


Διαχειριστής Κατατμήσεων | Ιούνιος 2022\nΠώς να ενεργοποιήσετε και να χρησιμοποιήσετε την προφύλαξη οθόνης στα Windows 11; [Διαχειριστής διαμερισμάτων]\n2022 | Αποστέλλονται Ethan Brown | Κατηγορία: Διαχειριστής Κατατμήσεων\nΤι είναι η προφύλαξη οθόνης; Πώς να ενεργοποιήσετε μια προφύλαξη οθόνης στα Windows 11; Αυτή η ανάρτηση παρουσιάζει ένα λεπτομερές σεμινάριο για εσάς. Απλά δοκιμάστε τα Windows 11 σας.\nDell Service Tag/Serial Number/ Lookup Warranty [Partition Manager]\nΑυτή η ανάρτηση σάς δείχνει πώς να βρείτε την ετικέτα εξυπηρέτησης/σειριακό αριθμό του προϊόντος σας Dell και να τη χρησιμοποιήσετε για να ελέγξετε τις προδιαγραφές και την εγγύηση.\nΔεν συγχρονίζεται το Ημερολόγιο του Outlook; Εδώ είναι οι διορθώσεις! [Διαχειριστής διαμερισμάτων]\nΤο Ημερολόγιο iPhone που δεν συγχρονίζεται με το Ημερολόγιο του Outlook είναι ένα κοινό πρόβλημα που αντιμετωπίζουν πολλοί χρήστες. Έτσι, αυτή η ανάρτηση σάς δείχνει διάφορους τρόπους για να διορθώσετε το πρόβλημα.\nBattlefield 2042: Ημερομηνία αρχικής κυκλοφορίας, δυνατότητες, πρώιμη πρόσβαση [Partition Manager]\nΑν θέλετε να παίξετε το Battlefield 2042 νωρίς, είναι ζωτικής σημασίας να γνωρίζετε την ημερομηνία κυκλοφορίας του. Αυτή η ανάρτηση σας λέει την ημερομηνία αρχικής κυκλοφορίας του Battlefield 2042 και τις προδιαγραφές του.\nΤέσσερις καλύτεροι τρόποι επίλυσης της σύγκρουσης του κωδικού κατάστασης 409 [Διαχείριση διαμερισμάτων]\nΟ κωδικός κατάστασης 409 είναι ένας κωδικός σφάλματος που σημαίνει ότι τα αρχεία βρίσκονται σε διένεξη, αλλά πώς μπορούμε να διορθώσουμε αυτό το πρόβλημα; Αυτή η ανάρτηση προτείνει 4 καλύτερους τρόπους επίλυσης της σύγκρουσης.\n3 τρόποι ενημέρωσης προγραμμάτων οδήγησης EVGA για GPU και μητρικές πλακέτες [Partition Manager]\nΑυτή η ανάρτηση σάς προσφέρει 3 τρόπους λήψης και εγκατάστασης των πιο πρόσφατων προγραμμάτων οδήγησης EVGA για GPU, μητρικές κάρτες, κάρτες ήχου, κάρτες δικτύου και άλλα προϊόντα.\nΓιατί το τηλέφωνό μου υπερθερμαίνεται; Εδώ είναι οι λόγοι και οι λύσεις! [Διαχειριστής διαμερισμάτων]\nΤο τηλέφωνό σας υπερθερμαίνεται πάντα; Αυτή η ανάρτηση δίνει τους λόγους και τις λύσεις για την ερώτησή σας γιατί το τηλέφωνό μου υπερθερμαίνεται.\nGoogle εναντίον Google Chrome: Κάτι που πρέπει να γνωρίζετε [Διαχείριση διαμερισμάτων]\nΠοιο είναι το πρώτο πράγμα που σκέφτεστε όταν κάποιος αναφέρει το Google; Σας έχουν μπερδέψει ποτέ το Google και το Google Chrome; Βρείτε τις απαντήσεις από αυτή την ανάρτηση!\n2 τρόποι για να διορθώσετε τη χρήση δίσκου με κλικ για εκτέλεση του Microsoft Office [Διαχείριση κατατμήσεων]\nΑυτή η ανάρτηση προσφέρει 2 τρόπους για να βοηθήσετε στην επίλυση του προβλήματος χρήσης υψηλής χρήσης δίσκου Click to Run του Microsoft Office στα Windows 10.\nCaps Lock Αντιστράφηκε; Εδώ είναι οι λόγοι, οι λύσεις και οι συμβουλές [Διαχείριση διαμερισμάτων]\nΓιατί αντιστρέφεται το Caps Lock και πώς να το διορθώσω; Λοιπόν, αυτή η ανάρτηση θα σας πει τους λόγους και θα προσφέρει μερικές μεθόδους αντιμετώπισης προβλημάτων.\nΡύθμιση PS5 | Τι πρέπει να κάνετε όταν αποκτήσετε ένα νέο PS5; [Διαχειριστής διαμερισμάτων]\nΤι πρέπει να κάνετε όταν αγοράζετε μια νέα κονσόλα PS5; Αυτή η ανάρτηση παρέχει ένα λεπτομερές σεμινάριο σχετικά με τη ρύθμιση του PS5. Ακολουθήστε τον οδηγό για να ρυθμίσετε σωστά το νέο σας PS5.\nΠώς να προσθέσετε Bcc στο Outlook στην επιφάνεια εργασίας, στον Ιστό ή στο τηλέφωνο; [Διαχειριστής διαμερισμάτων]\nΤο Outlook είναι μια δημοφιλής υπηρεσία email που παρέχεται από τη Microsoft. Εδώ, μπορείτε να μάθετε πώς να προσθέτετε Bcc στο Outlook. Δοκιμάστε όταν στέλνετε ένα email στους παραλήπτες.\nΠώς να κατεβάσετε και να εγκαταστήσετε προγράμματα οδήγησης AMD RX 580 [Partition Manager]\nΑυτή η ανάρτηση σάς προσφέρει δύο τρόπους για να ενημερώσετε τα προγράμματα οδήγησης AMD Radeon RX 580. Μπορείτε να επιλέξετε έναν τρόπο ανάλογα με την κατάστασή σας.\nΠώς να διορθώσετε τη Σημείωση 4 που δεν αναγνωρίζεται από τον υπολογιστή; [Διαχειριστής διαμερισμάτων]\nΑυτή η ανάρτηση προτείνει τέσσερις τρόπους επίλυσης του προβλήματος της Σημείωσης 4 που δεν αναγνωρίζεται από τον υπολογιστή, μπορείτε να διαβάσετε και να επιλέξετε τον καλύτερο τρόπο ανάλογα με την κατάστασή σας.\n[Βήμα προς βήμα] Πώς μπορείτε να ορίσετε την αρχική σελίδα στον Firefox; [Διαχειριστής διαμερισμάτων]\nΜπορείτε να ορίσετε την αρχική σελίδα για γρήγορη πρόσβαση στους στοχευόμενους ιστότοπους στα περισσότερα προγράμματα περιήγησης ιστού. Ξέρετε πώς να ορίσετε την αρχική σελίδα στον Firefox; Βρείτε τις λεπτομέρειες τώρα!\nΠώς να εγκαταστήσετε το Ubuntu σε USB και να δημιουργήσετε ένα φορητό Ubuntu USB [Διαχείριση κατατμήσεων]\nΠώς να εγκαταστήσετε το Ubuntu σε USB και να δημιουργήσετε μια φορητή μονάδα flash Ubuntu; Εάν εξακολουθείτε να προσπαθείτε να το καταλάβετε, τότε αυτή η ανάρτηση είναι αυτό που χρειάζεστε.\nΛήψη και εγκατάσταση προγραμμάτων οδήγησης GIGABYTE για Windows 11/10 [Διαχείριση διαμερισμάτων]\nΑυτή η ανάρτηση σάς προσφέρει διάφορους τρόπους λήψης και εγκατάστασης των πιο πρόσφατων προγραμμάτων οδήγησης GIGABYTE στον υπολογιστή σας. Μπορείτε να τα δοκιμάσετε.\nΠώς να διορθώσετε τον κωδικό σφάλματος Netflix M7703 1003; 5 λύσεις για εσάς! [Διαχειριστής διαμερισμάτων]\nΟι χρήστες ενδέχεται να συναντήσουν τον κωδικό σφάλματος m7703 1003 όταν προσπαθούν να αποκτήσουν πρόσβαση στον ιστότοπο του Netflix χρησιμοποιώντας το Google Chrome. Τι μπορούν να κάνουν? Ακολουθούν ορισμένοι τρόποι για να διορθώσετε το σφάλμα.\nΔιορθώθηκε: Αποκλείστηκε το Microsoft Store από τον διαχειριστή στα Windows 11 [Διαχείριση διαμερισμάτων]\nΜερικές φορές, ενδέχεται να λάβετε το σφάλμα αποκλεισμού του Microsoft Store ενώ το ανοίγετε στα Windows 11. Επομένως, αυτή η ανάρτηση σάς δείχνει πώς να διορθώσετε αυτό το πρόβλημα.\nΤρόπος διόρθωσης: Τα Windows 11 δεν εκτυπώνονται έγχρωμα μετά την αναβάθμιση [Partition Manager]\nΈχετε αναβαθμίσει τα Windows 10 σε Windows 11; Ορισμένοι χρήστες ανέφεραν ότι τα Windows 11 δεν εκτυπώνουν έγχρωμα μετά την αναβάθμιση. Πώς να λύσετε το πρόβλημα;\n3 Μέθοδοι για να αποτρέψετε τις εφαρμογές από τη λήψη πληροφοριών λογαριασμού [Partition Magic]\n[Διορθώθηκε] Το HBO Max δεν λειτουργεί σε Roku/Samsung TV/PS4/PC [Partition Manager]\nΟι Γρήγορες λύσεις στο Chrome ανοίγουν δύο καρτέλες (Ενημερώθηκε το 2022) [Partition Magic]\nΤι κάνει το Shrink Volume; Πώς να μειώσετε με ασφάλεια έναν όγκο; [Αλλαγή μεγέθους διαμερίσματος]\nτο καλύτερο λογισμικό ανασυγκρότησης για τα Windows 10\nasus ενημέρωση κακόβουλου λογισμικού\nΔεν υπάρχουν διαθέσιμες πληροφορίες ανάκλησης ειδοποίησης ασφαλείας για το πιστοποιητικό ασφαλείας για αυτόν τον ιστότοπο\nκατεβάστε μηνύματα email στο σκληρό δίσκο


3 call recording apps for Android smartphones | www.you.gr\n3 call recording apps for Android smartphones\nΜία εφαρμογή καταγραφής τηλεφωνικών συνομιλιών είναι πάντα χρήσιμη αρκεί να τηρείται ο νόμος.\nΟ τρόπος που λειτουργούν οι εφαρμογές καταγραφής τηλεφωνικών συνομιλιών στο Android διαφέρει σημαντικά από τις αντίστοιχες του iPhone. Ενώ στο Android πρόκειται για απλά προγράμματα εγγραφής φωνής με τα περισσότερα να διατίθενται δωρεάν, στο iPhone είναι συνήθως ένας συνδυασμός εφαρμογής και υπηρεσίας που απαιτούν ένα χρηματικό αντίτιμο. Όμως, οι συγκεκριμένες εφαρμογές του Android παρουσιάζουν μια ιδιαιτερότητα: μια εφαρμογή που λειτουργεί σε μια συσκευή δε σημαίνει ότι θα λειτουργεί σε μια άλλη. Αυτό σας βάζει σε μια διαδικασία δοκιμής και ρυθμίσεων μέχρι να βρείτε αυτή που λειτουργεί σωστά στη συσκευή σας και μπορεί να καταγράφει και τους δύο ομιλητές τόσο στις εισερχόμενες όσο και στις εξερχόμενες κλήσεις.\nΗ καταγραφή μιας συνομιλίας μπορεί να φανεί χρήσιμη σε πολλές περιπτώσεις. Αν είστε δημοσιογράφος ή διατηρείτε κάποιο blog, η καταγραφή μιας συνομιλίας θα σας βοηθήσει να μεταφέρετε με ακρίβεια τα λεγόμενα, ενώ θα είναι χρήσιμη και στην περίπτωση που ο συνομιλητής σας σάς μεταφέρει πολλά αριθμητικά δεδομένα.\nΌποιος κι αν είναι ο λόγος που θέλετε να καταγράψετε μια τηλεφωνική συνομιλία, το πιο σημαντικό απ’ όλα είναι να ακολουθήσετε το γράμμα του νόμου για να μη βρεθείτε μπλεγμένοι. Σύμφωνα με το νόμο που ισχύει στη χώρα μας γι να προχωρήσετε σε μια καταγραφή είστε υποχρεωμένοι να ενημερώσετε τον συνομιλητή σας για την πρόθεσή σας. Αν ο συνομιλητής σας δεχτεί την καταγραφή τότε μπορείτε να προχωρήσετε. Αν όχι, είστε υποχρεωμένοι να μην καταγράψετε τη συνομιλία. Δώστε ιδιαίτερη προσοχή σε αυτό!\nΗ εφαρμογή καταγράφει τη συνομιλία σε αρχείο MP3 και η ποιότητα ηχογράφησης είναι πολύ καλή. Μπορεί να καταγράψει μία ώρα συνομιλίας σε ένα αρχείο με μέγεθος μόλις 7MB. Η εφαρμογή σας δίνει τη δυνατότητα να επεξεργαστείτε το αρχείο καταγραφής και να κρατήσετε τα κομμάτια που θέλετε αποθηκεύοντάς τα σε ένα νέο αρχείο. Ένα πολύ θετικό χαρακτηριστικό της είναι η ύπαρξη πλήκτρου για την έναρξη ή τη διακοπή της καταγραφής, κάτι που σας επιτρέπει να είστε εντός νόμου.\nΠολύ απλή εφαρμογή που επιτρέπει την αποθήκευση της καταγραφής σε διάφορα φορμά, αλλά και το συγχρονισμό με το Dropbox ώστε να αποθηκεύει εκεί τις καταγραφές. Αυτά είναι μερικά από τα χαρακτηριστικά που έχουν στην εφαρμογή την πρώτη θέση σε κατεβάσματα από το Google Play.\nΙδιαίτερα δημοφιλής εφαρμογή που επιτρέπει να ορίσετε ποιες κλήσεις θα καταγράφονται και ποιες όχι, δημιουργώντας μια λίστα από τις επαφές σας (μπορείτε να επιλέξετε να καταγράφονται όλες). Μπορείτε να προσθέσετε σημειώσεις και να μοιραστείτε καταγραφές, αλλά και να τις αποθηκεύσετε στο cloud μέσω συγχρονισμού με το Dropbox.\nΌπως ήδη αναφέραμε για να πετύχετε το επιθυμητό αποτέλεσμα ενδέχεται να χρειαστεί να πειραματιστείτε με διάφορες εφαρμογές καθώς μπορεί να μη συνεργάζονται όλες με το τηλέφωνό σας. Είναι σημαντικό να θυμάστε πως κάθε φορά που εγκαθιστάτε μια εφαρμογή να μεταβαίνετε στις ρυθμίσεις τους και να ορίζετε το source (όπως συνήθως αναφέρεται) για να πετύχετε καταγραφή και των δύο συνομιλητών.\nΑν χρειάζεται να καταγράφετε συχνά τις συνομιλίες σας (π.χ. αν είστε δημοσιογράφος) ενδέχεται να αντιμετωπίσετε πρόβλημα με το διαθέσιμο αποθηκευτικό χώρο του smartphone σας. Αν η εφαρμογή καταγραφής δεν διαθέτει κάποιο χαρακτηριστικό για συγχρονισμό με cloud, μπορείτε να το «δημιουργήσετε». Μπορείτε να χρησιμοποιήσετε το Dropsync, ένα διαφορετικό client για το Dropbox, και να ορίσετε ένα φάκελο (το φάκελο που αποθηκεύονται οι καταγραφές), ο οποίος θα συγχρονίζεται με το Dropbox. Μάλιστα, μπορείτε να ορίσετε την αυτόματη διαγραφή των αρχείων μετά το συγχρονισμό οπότε να μη χρειάζεται να θυμάστε ούτε αυτό.\nΤηλεφωνία & GPS > Κινητά Τηλέφωνα > Android smartphones\ncall, recorder, εισερχόμενες, εξερχόμενες, κλήσεις, συνομιλία, τηλεφωνική


Κόκκινο καμίνι: Αντώνης Δραγανίγος: Κοινός βηματισμός, αντικαπιταλιστικός στόχος\nΠως θα συμβάλλει η ΑΝΤΑΡΣΥΑ για να πάνε αλλιώς τα πράγματα;\nΠως θα προχωρήσει αυτή η διαδικασία; Ακόμα μία πρωτοβουλία «κορυφής»;\nΠρόταση μετώπου έχει καταθέσει και η ΛΑΕ, υπάρχει η παρέμβαση του ΚΚΕ, που διαφέρει η λογική της ΑΝΤΑΡΣΥΑ;\nΗ πρόταση μας απευθύνεται σε όλο τον μαχόμενο κόσμο της αριστεράς. Στις δυνάμεις που παλεύουν για την ανατροπή της επίθεσης, της ΕΕ, του κεφαλαίου. Που αναζητούν αντικαπιταλιστική διέξοδο και αντιπαρατίθεται με λογικές ενδιάμεσων λύσεων φιλολαϊκής διαχείρισης του καπιταλισμού ή άρνησης του αγώνα για την ανατροπή και την αντικαπιταλιστική πάλη στο σήμερα. Στις δυνάμεις που κινούνται στα όρια των λογικών αυτών, όπως η ΛΑΕ και το ΚΚΕ, απευθύνουμε κάλεσμα διαλόγου, κοινής δράσης και συντονισμού στις μάχες της περιόδου.\nΤο τελευταίο διάστημα,η ΑΝΤΑΡΣΥΑ μοιάζει καθηλωμένη, με τις επιτροπές της σε χαμηλή δραστηριότητα και αντιπαραθέσεις μεταξύ των οργανώσεων. Υπάρχει δυνατότητα αναζωογόνησης και πως;\nΑναρτήθηκε από kamini στις 9:54:00 π.μ.\nΕτικέτες ΑΝΤΑΡΣΥΑ, Συνεντεύξεις


Αντώνης Τσαλόπουλος: «Είμαστε δυνατοί, υπάρχει αβεβαιότητα στο πρωτάθλημα» | Όλα τα νέα του ΠΑΟΚ σε μια σελίδα\nΗ έναρξη μιας σεζόν στην οποία η λίγκα δεν έχει σταθεί στα πόδια της και ο ΠΑΟΚ θέλει να επιστρέψει στη κορυφή\nΟ Αντώνης Τσαλόπουλος φιλοξενήθηκε στο ραδιοφωνικό «PAOK24» και αναφέρθηκε στην ομάδα βόλει του Δικεφάλου.\nΑρχικά ο κ. Τσαλόπουλος, σημείωσε: «Η σεζόν ξεκίνησε για μας με τον πήχη να μπαίνει εκεί που έχουμε μάθει να τον τοποθετούμε τα τελευταία χρόνια. Ολοι ξέρουν τους στόχους μας και έχουμε κάνει το καλύτερο δυνατό για να παρουσιάσουμε ένα σύνολο που θα έχει γερές βάσεις. Εγιναν πολλά την περσινή σεζόν, και ο προπονητής είναι εδώ για να στήσει μια ομάδα που θα είναι αντάξια των προσδοκιών και των απαιτήσεών που έχουμε όλοι. Εμείς, μετά από πολλά χρόνια, κινηθήκαμε και προς την κατεύθυνση των ακαδημιών, των τμημάτων υποδομής μας. Δεν είναι εύκολο να φέρουμε παιδιά στο βόλεϊ. Είναι άθλημα που θέλει ύψος και πολλά παιδιά τα απορροφά το μπάσκετ».\nΓια το πρωτάθλημα: «Τα πράγματα είναι δύσκολα. Υπάρχει αβεβαιότητα στο πρωτάθλημα τόσο αναφορικά με τις ομάδες όσο και τα οικονομικά της λίγκας. Σίγουρα είναι μια κατάσταση που δεν αρέσει σε κανέναν και θα πρέπει να βρεθεί λύση»\nΠοδοσφαιρο34 mins πριν\nΔιεθνη47 mins πριν\nO Λουτσέσκου νίκησε τον Πρίγιοβιτς\nΞεχώρισε το… δεξί του Μίσιτς\n«Μας συσπειρώνει η αδικία!»\nΤο «παστέλι» του Κλάους! (video)\nΑΣ ΠΑΟΚ3 hours πριν\nΡαντεβού στο Ωραιόκαστρο!\nΤελικό «τεστ» με τη διοργανώτρια Ρίλσκι\nΠαράδοση συντριπτικά υπέρ του!\nΣτο μυαλό τους μόνο ο ΠΑΟΚ\nΙστορική επίδοση για Γιαννούλη!\nΠοδοσφαιρο3 days πριν\nΠρόσκληση Ρίζεσπορ σε ΠΑΟΚ (pic)\nΠοδοσφαιρο17 hours πριν\nΔιαφορετικοί νόμοι για τους ΑΕΚτσήδες; (pic)\nΒόμβα Περέιρα για το VAR του «Καραϊσκάκης»!\nΣλόβαν-ΠΑΟΚ -31 Days 8 Hours 55 Minutes 57 Seconds to offering expiration


Cloaca Maxima αρχαίο σύστημα αποχέτευσης – ΑΜΕΣΑ 24 ΩΡΕΣ\nΒρίσκεστε εδώ:Αρχική / Αποφράξεις / Cloaca Maxima αρχαίο σύστημα αποχέτευσης\nΑπρ 27, 2017 By Δέσποινα Βλάχου Αφηστε σχολιο\nCloaca Maxima, το αρχαιότερο σύστημα αποχέτευσης στον κόσμο\nΤο Cloaca Maxima (Ιταλικά: Cloaca Massima) είναι ένα από τα παλαιότερα συστήματα αποχέτευσης στον κόσμο. Κατασκευάστηκε στην Αρχαία Ρώμη για να στραγγίξει τα τοπικά έλη και να απομακρύνει τα απόβλητα μίας από τις πολυπληθέστερες πόλεις του κόσμου και να τα μεταφέρει στον ποταμό Τίβερη, που ρέει δίπλα στην πόλη. Το όνομα κυριολεκτικά σημαίνει “Μέγα Αποχετευτικό Σύστημα”.\nΣύμφωνα με την παράδοση, αρχικά είχε κατασκευαστεί γύρω στο 600 π.Χ. υπό τις διαταγές του βασιλιά της Ρώμης Tarquinius Priscus, πέμπτου βασιλιά της Ρώμης, για να στραγγίξει την ελώδη και επιρρεπή στις πλημμύρες κοιλάδα ανάμεσα στους λόφους Capitolin, Esquiline και Palatine , όπου θα γινόταν η Ρωμαϊκή Αγορά (Forum Romanum) , η οποία επίσης πλημμύριζε κάθε χρόνο από τον ποταμό Τίβερη, με τα νερά πλημμύρας να φτάνουν σχεδόν 10 μέτρα πάνω από τη στάθμη της θάλασσας. Ο χώρος ήταν επομένως άχρηστος και στην πραγματικότητα συχνά πλεύσιμος μόνο με βάρκα.\nΤο Cloaca Maxima χτίστηκε αρχικά από τους Ετρούσκους ως υπαίθριο κανάλι. Με την πάροδο του χρόνου, οι Ρωμαίοι κάλυψαν το κανάλι και το μεταμόρφωσαν σε ένα σύστημα αποχέτευσης για την πόλη. Αυτό το δημόσιο έργο επιτεύχθηκε σε μεγάλο βαθμό από Ετρούσκους μηχανικούς. Επίσης και από πολλούς εργάτες από τις φτωχότερες τάξεις Ρωμαίων πολιτών υπό τη μορφή ημι-καταναγκαστικής εργασίας. Ο σπουδαίος Ρωμαίος συγγραφέας και φιλόσοφος Πλίνιος ο Πρεσβύτερος (Gaius Plinius Secundus) κάνει ειδική μνεία , με ανατριχιαστικές λεπτομέρειες, στις ανθρώπινες ζωές που χάθηκαν και τις απάνθρωπες συνθήκες εργασίας για την κατασκευή αυτού του σπουδαίου έργου. Οι υπόγειες εργασίες λέγεται ότι εκτελέστηκαν στο αποχετευτικό δίκτυο υπό τον Tarquinius Superbus, έβδομο και τελευταίο βασιλιά της Ρώμης.\nΑνοιχτό σύστημα αποχέτευσης\nΟ ιστορικός Τίτος Λίβιος (Titus Livius), αιώνες μετά, περιγράφει ότι κατασκευάστηκε υπόγεια από τη Ρώμη. Από άλλα γραπτά, φαίνεται πιθανότερο ότι αρχικά ήταν μια ανοιχτή αποχέτευση. Σχηματίστηκε από τα ρέματα από τους τρεις γειτονικούς λόφους (Capitolin, Esquiline και Palatine) που διοχετεύονταν μέσω της Ρωμαϊκής Αγοράς και στη συνέχεια προς τον Τίβερη. Αυτή η ανοικτή αποχέτευση κατασκευάστηκε σταδιακά. Καθώς άρχισε να χτίζεται εντός της πόλης έγινε πολύ πιο χρήσιμη. Είναι πιθανό ότι και οι δύο θεωρίες είναι σωστές. Σίγουρα κάποια από τα κύρια τμήματα του συστήματος ήταν κάτω από το επίπεδο του εδάφους. Πιθανόν ακόμη και την εποχή που κατασκευάστηκε αρχικά.\nΌταν ο πληθυσμός της πόλης αυξήθηκε, το σύστημα αποχέτευσης επεκτάθηκε με την πάροδο του χρόνου σε ένα συνονθύλευμα καναλιών. Επισκευαζόταν συνέχεια, επεκτάθηκε σε νέες περιοχές ή έκλεισε για να επιτρέψει την ασφαλή κατασκευή πάνω από αυτά. Μέχρι τον 2ο αιώνα π.Χ., τα κανάλια ήταν πλήρως καλυμμένα και δημιουργήθηκε το υπόγειο δίκτυο αποχέτευσης που γνωρίζουμε σήμερα. Υπάρχουν ακόμα ενεργά τμήματα του αποχετευτικού αγωγού με αρχαία τοιχοποιία που ολοκληρώθηκαν από τους θόλους των ρεπουμπλικάνων του δεύτερου αιώνα π.Χ.\nΤα έντεκα υδραγωγεία που παρείχαν νερό στη Ρώμη τον 1ο αιώνα μ.Χ. διοχετεύονταν τελικά από τα αποχετευτικά δίκτυα, αφού τροφοδοτούσαν τα πολλά δημόσια λουτρά, όπως τα Λουτρά του Διοκλητιανού και του Τραϊανού, τις δημόσιες βρύσες, τα αυτοκρατορικά παλάτια και τα ιδιωτικά σπίτια. Η συνεχής τροφοδοσία τρεχούμενου νερού συνέβαλε στην απομάκρυνση των αποβλήτων και κρατούσε τους υπονόμους καθαρούς. Τα καταλληλότερα ύδατα προορίζονταν για προμήθεια πόσιμου νερού και τα λιγότερο ποιοτικά νερά τα χρησιμοποιούσαν στα λουτρά, τα οποία συνδέονταν με το δίκτυο αποχέτευσης κάτω από τους δρόμους της πόλης.\nΗ μελέτη του Julius Frontinus\nΤο σύστημα του υδραγωγείου μελετήθηκε από τον επιφανή γερουσιαστή και στρατηγό Julius Frontinus στα τέλη του 1ου αιώνα μ.Χ., ο οποίος δημοσίευσε την έκθεσή του για την κατάστασή τους απευθείας στον αυτοκράτορα Νέρβα (Marcus Cocceius Nerva). Υπήρχαν πολλές διακλαδώσεις από τον κύριο αποχετευτικό αγωγό, αλλά όλες φαίνεται να είναι «επίσημες» αποχετεύσεις που θα εξυπηρετούσαν δημόσιες τουαλέτες, λουτρά και άλλα δημόσια κτήρια. Οι ιδιωτικές κατοικίες στη Ρώμη, ακόμη και των πλουσίων, βασίζονταν σε κάποιο είδος βόθρου για την αποχέτευση των λυμάτων.\nΤο Cloaca Maxima διατηρήθηκε άριστα καθ ‘όλη τη διάρκεια της ζωής της Ρωμαϊκής Αυτοκρατορίας. Ακόμη και σήμερα αποστραγγίζει όμβρια και απόβλητα από το κέντρο της πόλης. Κάτω από το αρχαίο Forum, το Velabro και το Foro Boario. Το 33 π.Χ. είναι γνωστό ότι επιθεωρήθηκε, επισκευάστηκε και επεκτάθηκε από το στρατηγό και αρχιτέκτονα Αγρίππα (Marcus Vipsanius Agrippa). Δεξί χέρι και γαμπρό του αυτοκράτορα Οκταβιανού Αύγουστου (Gaius Iulius Caesar Octavianus Augustus). Ο αυτοκράτορας Δομιτιανός (Titus Flavius Domitianus) έκανε το ίδιο ως μέρος του εκτεταμένου κτηριακού του προγράμματος στην πόλη.\nMετά την πτώση της δυτικής αυτοκρατορίας\nΤο Cloaca Maxima είναι ένα από τα παλαιότερα συστήματα αποχέτευσης στον κόσμο\nΑκόμη και μετά την πτώση της δυτικής αυτοκρατορίας το 476 μ.Χ., το Cloaca Maxima εξακολουθούσε να χρησιμοποιείται στην πόλη. Αν και αναμφίβολα οι επισκευές μειώθηκαν στα χρόνια που η Ρώμη μετατράπηκε από μια αυτοκρατορική πόλη ενός εκατομμυρίου κατοίκων σε μια πόλη φάντασμα των 35.000 κατά τη διάρκεια της Εξορίας της Αβινιόν τον 14ο αιώνα.\nΣύμφωνα με τον Poggio Bracciolini, ανθρωπιστή και ιστορικό του 15ου αιώνα, ο οποίος τεκμηριώνει την κατάσταση των αρχαίων ερειπίων της Ρώμης στο πρώτο βιβλίο του, De Varietate Fortunæ, ένα τμήμα της Cloaca Maxima είχε καταρρεύσει αφού οι Βυζαντινοί το λεηλάτησαν για τα μεταλλικά στηρίγματά του τον 6ο αιώνα μ.Χ. Δεν ξέρουμε πόσο αξιόπιστη είναι η ύλη των μεταλλικών στηριγμάτων. Είναι βέβαιο ότι παρόλο που παρέμεινε σε συνεχή χρήση, τμήματα του Cloaca Maxima υπέφεραν μαζί με τις υπόλοιπες αρχαίες κατασκευές της Ρώμης κατά τη διάρκεια του\nΤο Cloaca Maxima πιστεύεται ότι προσωποποιούταν από τη θεά Cloacina. Σε πολλά σημεία, τοποθετήθηκαν μνημεία πάνω από το αποχετευτικό δίκτυο. Για παράδειγμα, στη Ρωμαϊκή Αγορά , υπήρχε το μικρό ιερό της Αφροδίτης Cloacina, στις νότιες σκάλες της Βασιλικής Αιμιλία (Basilica Aemilia). Αυτό το ιερό, το οποίο στην πραγματικότητα είναι αφιερωμένο στην «Αφροδίτη του αποχετευτικού αγωγού», δεν ήταν ιδιαίτερα κατανοητό από τους Ρωμαίους.\nΈνα άλλο μνημείο που συνδέθηκε με κάποιο τρόπο με τον αποχετευτικό αγωγό ήταν η Αψίδα του τετραπρόσωπου Ιανού (Janus Quadrifrons). Η σημασία της είναι και πάλι άγνωστη, αλλά οι κατασκευαστές της φρόντισαν να ανεγερθεί αυτό το μνημείο ακριβώς πάνω από το Cloaca Maxima. Τα επάνω τμήματα του Cloaca Maxima βρίσκονταν κάτω από το Forum Transitorium και το Argiletum.\nΧρησιμοποιήθηκε ακόμα και ως χώρος ταφής\nΈχουν καταγραφεί περιπτώσεις όπου οι Ρωμαίοι έσερναν τα σώματα κάποιων νεκρών στα αποχετευτικά δίκτυα αντί να τους κάνουν ταφή. Μεταξύ αυτών και ο αυτοκράτορας Ηλιογάβαλος (Elagabalus) και ο Άγιος Σεβαστιανός. Η σκηνή της ρίψης της σωρού του τελευταίου στο Cloaca Maxima είναι το αντικείμενο ενός γνωστού έργου τέχνης του Lodovico Carracci που εκτίθεται στο Λούβρο.\nΗ εκβολή του Cloaca Maxima στον ποταμό Τίβερη εξακολουθεί να είναι ορατή σήμερα. Nότια από την αρχαία ρωμαϊκή γέφυρα που σήμερα είναι γνωστή ως Ponte Rotto και κοντά στο Ponte Palatino. Ένα άλλο μέρος όπου μπορεί να φανεί είναι στις ανατολικές σκάλες της Βασιλικής Τζούλια (Basilica Julia) στη Ρωμαϊκή Αγορά. Mια πόρτα οδηγεί στο αποχετευτικό δίκτυο, ενώ είναι ορατό από την εκκλησία του San Giorgio al Velabro που βρίσκεται απέναντι.\nΤο σύστημα των ρωμαϊκών υπονόμων αντιγράφτηκε σε όλη τη Ρωμαϊκή Αυτοκρατορία. Ειδικά όταν συνδυάστηκε με την άφθονη προμήθεια νερού από τα ρωμαϊκά υδραγωγεία. Το σύστημα αποχέτευσης στο Eboracum (η σύγχρονη αγγλική πόλη Υόρκη) ήταν ιδιαίτερα εντυπωσιακό και μέρος του εξακολουθεί να επιβιώνει. Η αρχαιολογία αποκαλύπτει αρκετούς τύπους κτηρίων και υλικών από διάφορες περιόδους, γεγονός που υποδηλώνει ότι τα συστήματα έλαβαν ιδιαίτερη προσοχή.\nΤη σύγχρονη εποχή\nΣε πιο πρόσφατες περιόδους, τα εναπομείναντα δίκτυα έχουν συνδεθεί με το σύγχρονο σύστημα αποχέτευσης. Κυρίως για να αντιμετωπίσουν προβλήματα από τα απόνερα του ποταμού Τίβερη. Μεγάλο μέρος της αρχικής του τοιχοποιίας έχει αντικατασταθεί από σκυρόδεμα.\nΓια δεκαετίες το Cloaca Maxima έχει παραμεληθεί. Δεν έχει ακόμη χαρτογραφηθεί πλήρως. Και καθώς τα κλιματικά φαινόμενα τα τελευταία χρόνια έχουν επιφέρει ογκώδεις βροχοπτώσεις και επακόλουθες πλημμύρες, η κατάσταση του Cloaca Maxima έχει καταστεί κρίσιμη. Οι καταστροφές και οι δομικές βλάβες έχουν μετατρέψει το Cloaca Maxima από ένα σημαντικό βοήθημα για την υγεία και την ασφάλεια της πόλης σε μια σοβαρή απειλή. Οποιαδήποτε κατάρρευση θα μπορούσε να προκαλέσει ανεπανόρθωτη βλάβη στο ιστορικό κέντρο της Ρώμης.\nΚλείνουμε την αναφορά μας στο Cloaca Maxima παραθέτοντας λίγα λόγια του σπουδαίου Ρωμαίου ιστορικού Τίτου Λίβιου (Titus Livius):\n“ Ακόμα, ο λαός μουρμουρίζει λιγότερο για να χτίσει τους ναούς των θεών με τα ίδια του τα χέρια, παρά να μεταφερθούν, όπως έγινε αργότερα, σε άλλα έργα, τα οποία, αν και λιγότερο αξιοπρεπή, απαιτούσαν πολύ μεγαλύτερη προσπάθεια. Όπως ήταν η ανέγερση εξεδρών στον ιππόδρομο και η κατασκευή κύριου υπόγειου αποχετευτικού δικτύου, του δοχείου όλων των ακαθαρσιών της πόλης. Δύο έργα τη σπουδαιότητα τα οποίων ακόμη και το σύγχρονο μεγαλείο δεν κατάφερε να παρουσιάσει. – Τίτος Λίβιος (Titus Livius- Livy) Βιβλίο 1\nΕν κατακλείδι μπορούμε να πούμε ότι μια απόφραξη αποχέτευσης στα χρόνια της Αρχαίας Ρώμης δεν ήταν και μια τόσο απλή υπόθεση.


Ακυρώνονται τα Ευρωπαϊκά Πρωταθλήματα Νέων & Νεανίδων για το 2021 - Kingsport.gr\nΤην ακύρωση των Ευρωπαϊκών Πρωταθλημάτων Κ19, Νέων και Νεανίδων για τη φετινή σεζόν, 2020-21, αποφάσισε η UEFA.\nΣυγκεκριμένα, ύστερα από συνεδρίαση της Εκτελεστικής Επιτροπής της Ευρωπαϊκής Συνομοσπονδίας, στην οποία συμμετείχαν μέσω τηλεδιάσκεψης οι 55 ενώσεις της, αποφασίστηκε η ακύρωση των διοργανώσεων Εθνικών ομάδων Κ19, για τη σεζόν 2020-21.\nΗ απόφαση αυτή λήφθηκε τους ταξιδιωτικούς περιορισμούς που υπάρχουν ανά την Ευρώπη λόγω της πανδημίας, τονίζοντας πως προτεραιότητα της αποτελεί η υγεία των ποδοσφαιριστών και των ποδοσφαιριστριών.\nΗ απόφαση αυτή αφορά και τις ελληνικές ομάδες οι οποίες θα συμμετείχαν. Η μεν Εθνική Νεανίδων θα έπαιζε με Αγγλία, Ιρλανδία και Κόσοβο, η δε Νέων με Γερμανία, Ρωσία και Νησιά Φερόε.\nΉδη από τον Δεκέμβριο, η Ευρωπαϊκή Συνομοσπονδία είχε αποφασίσει την ακύρωση των διοργανώσεων Κ17 (Παίδων και Κορασίδων), ενώ και η FIFA έχει ακυρώσει τα Παγκόσμια Κύπελλα Γυναικών Κ17 και Κ20 για το 2021.\nΔείτε εδώ τον νέο τρόπο διεξαγωγής των διοργανώσεων που θα ισχύει από την επόμενη σεζόν\nΗ Εκτελεστική Επιτροπή της UEFA αποφάσισε να ακυρώσει τα Ευρωπαϊκά Πρωταθλήματα Ανδρών και Γυναικών Κ19 του 2021, λόγω της πανδημίας Covid-19 και των επιπτώσεών της στη διεξαγωγή διοργανώσεων.\nΚατά τη λήψη αυτών των αποφάσεων, η Επιτροπή σημείωσε ότι, με τους κυβερνητικούς περιορισμούς που ισχύουν αυτή τη στιγμή σχετικά με τα ταξίδια, οι μετακινήσεις των ομάδων για τη διοργάνωση των μίνι τουρνουά, καθίστανται εξαιρετικά δύσκολα.\nΖητήθηκε η γνώμη των ενώσεων-μελών της UEFA, οι οποίες συμφώνησαν με την απόφαση. Παρόλο που είναι δυσάρεστο το γεγονός ότι δεν μπορούν να διεξαχθούν οι διοργανώσεις των νέων για αυτή τη σεζόν, η υγεία και η ασφάλεια πρέπει να αποτελεί προτεραιότητα σε αυτές τις συνθήκες.\nethniki neanidonethniki neonpodosfairo gynaikonuefaΕθνική ΝεανίδωνΕθνική Νέωνουεφαποδοσφαιρο γυναικων


Καρναβάλι στη Λευκάδα του Μεσοπολέμου: «Ο κόσμος χορεύει. Έξω φτώχεια!!» Λευκαδίτικα Νέα - Lefkada News\nΚαρναβάλι στη Λευκάδα του Μεσοπολέμου: «Ο κόσμος χορεύει. Έξω φτώχεια!!»\nΑποκριάτικος Χορός στο «Πάνθεον», Αρχείο Μπάμπη Λάζαρη\nΑποκριάτικο χορό διοργανώνει απόψε, Σάββατο 10 Φλεβάρη, στο «ΠΑΝΘΕΟΝ» art center, η «Νέα Χορωδία Λευκάδας». Θα ακολουθήσουν τις επόμενες μέρες και άλλοι χοροί σωματείων. Με την ευκαιρία αυτή ανατρέξαμε σε φύλλα τοπικών εφημερίδων της εποχής του μεσοπολέμου, και δη των αρχών της δεκαετίας του 1930, για να δούμε πως γιορταζόταν την εποχή εκείνη το Καρναβάλι στη Λευκάδα.\nΗ διαπίστωση είναι ότι το νησί μας, η Λευκάδα, πάντα γιόρταζε και χόρευε τις μέρες αυτές. Παρά την αντίστοιχη οικονομική κρίση που μάστιζε την ελληνική κοινωνία τα χρόνια εκείνα (είχε εκδηλωθεί το 1929 με το χρηματιστηριακό κραχ στις ΗΠΑ, συμπαρασύρωντας όλες τις χώρες, και θεωρείται ακόμη μέχρι σήμερα ως η μεγαλύτερη οικονομική ύφεση της σύγχρονης ιστορίας).\n«Ο ΚΟΣΜΟΣ ΧΟΡΕΥΕΙ. Άρα; ΕΞΩ ΦΤΩΧΕΙΑ!!! Και συγχρόνως ΕΞΩ ΟΛΑ!!!», γράφει το 1933 συντάκτης τοπικής εφημερίδας. Ως χορευτικά κέντρα χρησίμευαν, από τότε, το «Πάνθεον», ο «Απόλλων», το «Φαντάζιο», η Λέσχη και τα διάφορα μαγαζιά, που είτε λειτουργούσαν όλο το χρόνο είτε άνοιγαν περιστασιακά τις μέρες αυτές.\nΑποκριάτικος Χορός του Τηλυκράτους στο «Πάνθεον», Αρχείο Μπάμπη Λάζαρη\n«Ο Χορός του Τηλυκράτους», που διοργανώνονταν το τελευταίο Σάββατο της Αποκριάς, φαίνεται να ήταν την εποχή εκείνη το κοσμικότερο γεγονός της πόλης της Λευκάδας. Παράλληλα όμως και μια σειρά άλλα σωματεία διοργάνωναν αποκριάτικους χορούς, όπως η Εργατική Αδελφότης, στον χορό της οποίας φαίνεται να συναθροίζεται όλη η υψηλή κοινωνία της πόλης της Λευκάδας, ο Σύλλογος Ιδιωτικών Υπαλλήλων, που είχε μόλις πρωτοσυσταθεί την εποχή εκείνη κ.ά. Πέρα από το κέφι και τη συμμετοχή στους χορούς αυτούς φαίνεται να υπάρχει και ένας άτυπος διαγωνισμός, τόσο για τις αμφιέσεις των καλεσμένων και τις καλλιτεχνικές ατραξιόν όσο και για τον κατάλληλο διάκοσμο των χορευτικών κέντρων.\n«Ο ΚΟΣΜΟΣ ΧΟΡΕΥΕΙ\nΠαρ΄ όλην την οσημέραι χειροτερεύουσαν κατάστασιν από οικονομικής απόψεως, η μικρά μας κοινωνία χορεύει!\nΜέγας χορός προχθές στην Λέσχην. Μπαλταφάν την επομένην. Χορευτικόν Κέντρον εις την αγοράν. Χορευτικόν Κέντρον κ. Γιαννουλάτου. Χορευτικόν Κέντρον «Πλαιγγάρια». Χορευτικόν Κέντρον ηνοίχθει χθες εις Φιλαρμονικήν. Χορευτικόν Κέντρον θα ανοίξη εις την αίθουσαν πιθανόν του Κινηματογράφου «Πάνθεον». Επιθεώρησις εις τον «Απόλλωνα» με κοσμοσυρροήν τοιαύτην ώστε δεν υπάρχουν θέσεις να χωρέσουν τον θεατρόκοσμον. Ορχήστρα εις την Λέσχην και τις οίδε ακόμη πόσα θα γίνουν!!!\nΆρα; ΕΞΩ ΦΤΩΧΕΙΑ!!! Και συγχρόνως ΕΞΩ ΟΛΑ!!!».\n«Αι Απόκρεω, εις την πόλιν μας εσημείωσαν πρώτης τάξεως ρεκόρ. Όλα τα χορευτικά κέντρα πληρούνται χορευτών, καθ΄ εκάστην, και το κομφετί, αι σερπαντίνες και τα τεχνητά αυγά πετιώνται σωρηδόν. Σε κάποιον Κέντρον μάλιστα περί τα πρωϊνάς ώρας εστάθμευσε το κάρρο της καθαριότητας, το οποίον εστιβάχθη από κομφετί και σερπαντίνες!!».\n«ΑΠ΄ ΤΟ ΚΑΡΝΑΒΑΛΙ\n«Πάνθεον»! «Φαντάζιο». Ήταν τα χορευτικά μας κέντρα και μασκαρεμένοι και μη έτρεχαν για να γλεντήσουν. Στο «Φαντάζιο» ο κ. Καρλακίτσος με την ορχήστρα του σκορπούσε κέφι και ενθουσίαζε. Στο «Πάνθεον» η «ρομβία» έδινε κι΄ έπερνε. Η «κατεργάρα» και η «ρεζεντά» ηλέκτριζον σωστή κοσμοπλημμύρα, διεκρίνετο πάντοτε ο κ. Καπελάκης, ο κ. Χαρίλαος Καββαδάς, ο γηραιός αυτός Πάρις, ο ορεσίβιος κ. Στάθης Σταματέλος κ.λπ.\nΟ όμιλος των κ.κ. Παπαγαλάνη και Τρίχα διεξήγαγε συνήθως τον εντονότερον … των αυγοπολέμων με τον «λέοντα» της αιθούσης κ. Αλέξανδρον Σολδάτον και τον Λεοντιδέα κ. Θ. Μαυρομμάτην, φέροντα στολήν υπουργού της Μαντζουρίας. Η είσοδος ενός μαύρου μπαλέττου είχεν προκαλέση θύελλαν χειροκροτημάτων (η αντιπολίτευσις του Τηλυκράτους διαμαρτυρήθει).\nΟ κ. Ευστάθιος Σάντας με τα διάφορά του νούμερα … που τα ζήλευαν όλοι. Μια βραδυά και περί τα μεσάνυκτα έκαμαν την εμφάνησίν των οι κ.κ. Πάνος Τζεβελέκης και Βασ. Σκληρός με μαύρα ντόμενα. Επίσης οι κ.κ. Π. Φίλιππας, Ν. Θερμός, Δημ. Σταύρακας με ωραίας αμφιέσεις. Ο πνευματώδης κ. Χαραλ. Σταύρακας απεδείχθη και δεινός χορευτής. Ο κ. Πάνος Ασπρογέρακας ανεδείχθη «τοξότης» με χωρίς θύματα όμως διότι τα βέλη του ήσαν…πολύχρωμες ταινίες.\nΟ κ. Ξεν. Κούρτης αρκετά σεβάσμιος ως…καρδινάλιος, οι κ.κ. Νίκος και Γιώργος Σταματέλλος έσυραν με κέφι και χάριν το Τσάμικο. Ο κ. Χαμοσφακίδης, μαινόμενος ταυρομάχος απειλούσεν το σύμπαν με τον πλατύγυρον πίλον του. Ο κ. Κουκουλιώτης επικεφαλής συνεργείου νοσοκόμων μας βλέπει όλους…«σαν κουνούπια». Και πλείστοι άλλοι ων ουκ έστιν αριθμός».\n«Ο ΧΟΡΟΣ ΤΟΥ ΤΗΛΥΚΡΑΤΟΥΣ\nΟ Χορός του Τηλυκράτους, ο οποίος ως γνωστόν, δίδεται το εσπέρας του τελευταίου Σαββάτου των Απόκρεω, 25ην τρέχοντος εις το Πάνθεον θα συγκεντρώση, όπως πάντοτε, τον καλύτερον Κόσμον.\nΟ προετοιμαζόμενος πλούσιος και ωραίος διάκοσμος, τα άφθονα κοτιγιόν, τα δώρα και η εκτέλεσις μιας καλλιτεχνικής ατραξιόν, η οποία κρατείται ζηλοτύπως μυστική, θα αποδείξη δια μίαν ακόμη φοράν ότι ο χορός αυτός θα θ΄ αποτελή πάντοτε το Κοσμικώτερον γεγονός».\n«Ο ΧΟΡΟΣ ΤΗΣ ΕΡΓΑΤΙΚΗΣ ΑΔΕΛΦΟΤΗΤΟΣ\nΚοσμοσυρροή προχθές την Κυριακήν των Απόκρεω εις τον χορόν της Εργατικής Αδελφότητος, ον διοργάνωσεν η Διοίκησις υπέρ του Ταμείου της.\nΗ αίθουσα του «Πανθέου» καταλλήλως διακοσμηθείσα από της 10 μ.μ. επληρώθη κόσμου. Μεταξύ των παρευρεθέντων διακρίνομεν, τον κ. Πρόεδρον των Πρωτοδικών κ. Καπελάκην, τον Εισαγγελέα κ. Κοκολάκην, τον κ. Ταμίαν, τον Έφορον κ. Παππαδημητρίου, τους κ.κ. Τάκην Μαχαιράν, Α. Σολδάτον, Ιωάννην Σολδάτον και πλήθος κόσμου.\nΚυρίες και Δίδες αρκετές, χορεύσασαι με ζηλευτήν χάριν, το άφθονον κομφετί και σερπαντέν απετέλουν μίαν των ωραιωτέρων συγκεντρώσεων. Η χάρτινος καταιγίς εξωφρενική, ο χορός αδιάπτωτος μέχρι της 3ης πρωϊνής».\n«Ο ΧΟΡΟΣ ΤΟΥ ΣΥΛΛΟΓΟΥ ΙΔΙΩΤΙΚΩΝ ΥΠΑΛΛΗΛΩΝ\nΩς πληροφορούμεθα θέλει δοθή εις την Λέσχην Θερμού την 23ην Φεβρουαρίου ημέραν Πέμπτην και ώραν 10ην μ.μ., και θα αποτελέση το κυριότερον και σοβαρότερον κοσμικόν γεγονός της εφετεινής χορευτικής ΣΑΙΖΟΝ.\nΗ αίθουσα της κομψής Λέσχης θα διακοσμισθή με εξαιρετικό γούστο και λεπτότητα ασυνήθη δια παρομοίας εορτάς εν τω τόπω μας.\nΠαρ΄ όλην την καλήν θέλησιν της Επιτροπής, όπως συμεθέξωσι της χοροεσπερίδος ταύτης, όσο το δυνατόν περισσότεροι των συμπολιτών μας λόγω ελλείψεως αναλόγου χώρου αι διανεμηθησόμεναι προσκλήσεις θα περιορισθώσι εις το ελάχιστον.\nΑι καταβαλλόμενεαι προσπάθειαι και φροντίδες μας δίδουν το δικαίωμα να είμεθα από τούδε πλέον ή βέβαιοι περί της ασφαλούς και εξαιρετικής επιτυχίας της εν λόγω χοροεσπερίδος. Άλλως τε πρέπει το αρτισύστατον σωματείον της συμπαθούς τάξεως των ιδιωτικών υπαλλήλων να τύχη όσο το δυνατόν πάσης αρωγής και προπαντός ηθικής τοιαύτης».\nΟι φωτογραφίες είναι από το αρχείο του Μπάμπη Λάζαρη και μεταγενέστερης εποχής από αυτή που γίνεται αναφορά στο άρθρο (δεκαετία 1930).


Νεος δισκος απο τους Black Keys - AnadrasisRadio\nWritten by anadrasisradio on 14 March 2022\nΔιαθέσιμο το video clip του πρώτου single μέσα από τον διάδοχο του “Delta Kream\nΟι Black Keys, ένα χρόνο μετά το “Delta Kream”, ανακοίνωσαν την άφιξη ενός νέου δίσκου.\nΣυγκεκριμένα, το ντουέτο των Dan Auerbach και Patrick Carney θα κυκλοφορήσει το “Dropout Boogie” στις 13 Μαΐου μέσω της Nonesuch Records.\nΣυνοδεύοντας την ανακοίνωση της κυκλοφορίας του ενδέκατου άλμπουμ του, σχεδόν 20 χρόνια έπειτα από το ντεμπούτο του, “The Big Come Up”, το κορυφαίο συγκρότημα έδωσε στη δημοσιότητα και το πρώτο single μέσα από αυτό.\nΠρόκειται για το κομμάτι ‘Wild Child”. εδώ\nΌσον αφορά τον δίσκο, θα συμμετέχουν οι Billy Gibbons, Greg Cartwright και Angelo Petraglia, με τους δύο τελευταίους να εμφανίζονται και στο προαναφερθέν κομμάτι, ενώ παρακάτω παρατίθενται το εξώφυλλο και το tracklist του.


Ο ρόλος της ταυτότητας στη δημαγωγία | OffLine Post\nΑρχικήΠολιτικήΓνώμηΟ ρόλος της ταυτότητας στη δημαγωγία\nΠώς εμπλέκεται η ταυτότητα ως τεχνική στη διαδικασία της δημαγωγίας;\nΗ συγκεκριμένη τακτική αφορά την αναγωγή της πολιτικής στο δίπολο «εμείς» και «αυτοί». Στην πραγματικότητα η χρήση της ταυτότητας έχει να κάνει με την τοποθέτηση των πολιτικών ζητημάτων στον άξονα «οι καλοί» και «οι κακοί». Στις περιπτώσεις όπου χρησιμοποιείται αυτή η τακτική, ο δημαγωγός, εκμεταλλευόμενος και τη φυσική ανάγκη του ατόμου να αισθάνεται μέρος μιας ομάδας, ταυτίζει την έννοια του «εμείς» με την έννοια της καλής διαχείρισης και την ηθική συμπεριφορά και τους αντιπάλους του («αυτοί») με την κακή διαχείριση και την ανηθικότητα. Αυτό αποσκοπεί στη δημιουργία συναισθημάτων, στην δημιουργία πάθους και -ως φυσικό επακόλουθο- στο λαϊκισμό. Η σύγχυση και η γενικότερη εμπλοκή συναισθημάτων, σε οποιαδήποτε περίσταση κληθούμε να πάρουμε αποφάσεις, πολλές φορές μας εμποδίζει να δούμε καθαρά τα δεδομένα και να πάρουμε τις σωστές αποφάσεις. Ενδεχομένως και στην πολιτική, με την απουσία συναισθημάτων, να ήταν ευκολότερο να καταλάβει κάποιος ότι συμπεριφορές τύπου «δεν πληρώνω» είναι φύσει αδύνατο να συμβούν σε ένα κράτος με οργάνωση και νόμους. Έχουμε ξεφύγει εδώ και εκατοντάδες χρόνια από το μοτίβο ζωής των άτυπα οργανωμένων κοινωνιών. Αυτό συνεπάγεται ότι ως πολίτες έχουμε δικαιώματα, αλλά και υποχρεώσεις. Αυτό περισσότερο αξίζει να τονιστεί όχι για να δοθεί η εντύπωση ότι ο κρατικός μηχανισμός και η εξουσία υπερέχουν και μπορούν να συμπεριφέρονται με όρους μειωτικούς για την αξιοπρέπεια και τη νοημοσύνη του πολίτη, αλλά γιατί είναι θέμα του ίδιου του πολίτη να εντοπίζει τον δημαγωγό, να συνειδητοποιεί αν είναι εφικτό και υλοποιήσιμο αυτό που (του) λέει, ώστε να είναι σε θέση να αποφασίσει αν θα τον στηρίξει με τη ψήφο του.\nΠολλές φορές η δημαγωγία της ταυτότητας συνδυάζεται με επικλήσεις στην «αυθεντία». Και λέμε αυθεντία εντός εισαγωγικών διότι στην πραγματικότητα πολλές φορές το θράσος μέρους εκείνων που την επικαλούνται είναι τόσο μεγάλο, ώστε ούτε οι ίδιοι δεν είναι σε θέση να γνωρίζουν αν ισχύει το περιεχόμενο των δηλώσεών τους. Στην έρευνα τι κάνουμε; Ζητάμε πηγές για να διαπιστωθεί η επιστημονική εγκυρότητα των όσων γράφουμε. Και αυτό είναι που προσδίδει αξιοπιστία και βοηθάει επιστήμονες από κάθε φάσμα να αναπτύξουν τις ιδέες τους, με απώτερο σκοπό την προσφορά στην επιστημονική κοινότητα και τον άνθρωπο. Ο απλός πολίτης αρκεί να σκέφτεται και να μην υιοθετεί αυτούσια και υπό την απουσία οποιουδήποτε φίλτρου, όποια πληροφορία λάβει από τον πολιτικό-δημαγωγό. Όποιος, άλλωστε, θεωρεί ότι ως πολιτικός δεν έσφαλε καμία φορά στην πολιτική του θητεία, μάλλον έχει «βολική μνήμη». Ο πολίτης, όμως, οφείλει να θυμάται.\nΓια να καταλάβουμε τη σημασία της μνήμης στον πολίτη ας εξισώσουμε την εμπειρία μιας κακής πολιτικής ηγεσίας με μια κακή εμπειρία που είχαμε ως καταναλωτές ενός προϊόντος ή μιας υπηρεσίας από ένα κατάστημα. Ενδεχομένως, αν ένας πολιτικός μας απογοητεύσει, αν δεν τηρήσει όσα υποσχέθηκε, αλλά αντ’ αυτού επιφέρει και πολιτικές πολύ χειρότερες, ο πολίτης μπορεί να το ξεχάσει, να τον δικαιολογήσει και να τον εμπιστευτεί ξανά. Αν ένα κατάστημα διαθέτει ένα προϊόν ή παρέχει μια υπηρεσία, οι πωλήσεις των οποίων εξαρτώνται αποκλειστικά από το marketing και το ίδιο το προϊόν/υπηρεσία δεν έχει καμία σχέση με την εικόνα που παρουσιάζεται, ο καταναλωτής θα ζητήσει αλλαγή, τα χρήματά του πίσω, πιθανό να προσφύγει στο Συνήγορο του Καταναλωτή κ.ο.κ.. Το σίγουρο είναι ότι ανάλογα με τον βαθμό απογοήτευσης που θα δεχτεί από το προϊόν/υπηρεσία και τη διαχείριση των παραπόνων του, δεν θα εμπιστευτεί ξανά το συγκεκριμένο κατάστημα (δεδομένου ότι δεν υπάρχει μονοπώλιο). Είναι σημαντικό να κατανοήσουμε μια βασική διαφορά. Ο πολιτικός για να κερδίσει ξανά την εμπιστοσύνη του πολίτη θα χρησιμοποιήσει τη δημαγωγία. Ο καταστηματάρχης γνωρίζει ότι το μόνο που μπορεί να κάνει είναι να βελτιώσει το προϊόν/υπηρεσία του, προκειμένου να εξασφαλίσει -όσο αυτό είναι δυνατό να γίνει- τη βιωσιμότητα και την εξέλιξη της επιχείρησής του. Αξίζει να σημειωθεί ότι πάγια τακτική του δημαγωγού στον αγώνα αποκατάστασης της εικόνας του και στην ανάκτηση της εμπιστοσύνης αποτελεί η «αιτιολόγηση» των αποτυχιών. Αυτό προκύπτει από την επίρριψη ευθυνών σε κάτι άυλο, όπως «οι συνθήκες» ή την παρουσίαση της «αυτοκριτικής» ως «αποτέλεσμα πολιτικών που υιοθετήθηκαν και εφαρμόστηκαν από άλλους», δικαιολογία που για ανεξήγητο λόγο ο πολίτης θεωρεί ικανοποιητικά καλή για να στηρίξει ξανά τον πολιτικό- δημαγωγό.\nΓιατί θεωρείται τεχνική η επίκληση στην ταυτότητα και πώς μας αποπροσανατολίζει από τον ουσιαστικό διάλογο;\nΣτην πραγματικότητα αυτή η τεχνική κρατάει το ενδιαφέρον του ακροατή μακριά από την ουσία του διαλόγου, η οποία δεν είναι άλλη από το ποιος σχεδίασε και υλοποίησε τις καλύτερες πολιτικές. Ποιος βελτίωσε ή προσέφερε τη λύση στο πρόβλημα, μέσω της πολιτικής του. Στρέφει, δηλαδή, περισσότερο το ενδιαφέρον στο ηθικό στοιχείο και λιγότερο (ή καθόλου) στο στρατηγικό σχεδιασμό. Ωστόσο αυτό που πρέπει να διερωτηθούμε είναι το τι είναι τελικά ηθικό; Αξίζει, επίσης να αναρωτηθούμε αν η πάλη μεταξύ του ηθικού στοιχείου και του στρατηγικού σχεδιασμού συνάδει με το ζήτημα της ηθικής στην πολιτική φιλοσοφία γενικότερα. Όπως δεν είναι εύκολο να αντιληφθεί κάποιος τη δημαγωγία τη στιγμή που συμβαίνει, διότι αυτά που ακούει του φαίνονται “λογικά”, έτσι και το ηθικό στοιχείο στην πολιτική πολλές φορές μπαίνει σε δεύτερη μοίρα μπροστά στην πρακτικότητα και την ορθολογική διαχείριση με ανθρωποκεντρική προσέγγιση, οδηγώντας στη λήψη τεχνοκρατικών αποφάσεων, χωρίς αυτό να σημαίνει πάντως ότι αυτές οι αποφάσεις συγκρούονται απαραίτητα με το ηθικό στοιχείο. Η συζήτηση, λοιπόν, περιστρέφεται -λανθασμένα- γύρω από το δίπολο «εμείς» και «αυτοί» και αποσκοπεί στο να επικεντρώσει το ενδιαφέρον του ακροατή σε μια ηθική υπεροχή (που υποτίθεται ότι υπάρχει, σύμφωνα με τα λεγόμενα του δημαγωγού και την οποία βέβαια κανείς δεν μπορεί να επιβεβαιώσει ότι ο ίδιος κατέχει). Αυτό -σε συνδυασμό με την επιθετική ρητορική και την πειθώ, την απαξίωση της εκπαίδευσης και την καλλιέργεια της αίσθησης του “αδικημένου”- αντιλαμβανόμαστε πως αποτελεί μια βήμα προς βήμα στροφή της συνείδησης του πολίτη προς τον εκμαυλισμό.\nΗ υπερβολική αυτοπεποίθηση είναι χαρακτηριστικό που σχετίζεται άμεσα με την πολιτική, αφού είναι κάτι που ο δημαγωγός επιδιώκει να καλλιεργεί στους υποστηρικτές ή δυνητικούς υποστηρικτές. Αυτή η αυτοπεποίθηση δεν πηγάζει από προσπάθεια χρόνων και κόπο, αλλά από λόγια που ειπώθηκαν μόνο και μόνο για να αναπτυχθεί ένας κακής ποιότητας εγωισμός, που σκοπό έχει να οδηγήσει τα άτομα αυτά στην προσπάθεια επιβολής σε όσους γνωρίζουν μεν για τι πράγμα μιλάμε, αλλά πιστεύουν ότι η συζήτηση με ανθρώπους που βαφτίζουν την επιθετική ρητορική «επιχείρημα» και τον τσαμπουκά «πολιτική», είναι χάσιμο χρόνου. Ο δημαγωγός θεωρεί ορθότερο να μην μιλάμε για πολιτικές, αλλά για δράση. Αυτό, όμως, ενώ εκ πρώτης όψεως δίνει την εικόνα της “αμεσότητας” αντιλαμβανόμαστε ότι είναι αδύνατο να σταθεί -πόσο μάλλον να λειτουργήσει αποδοτικά- ως στρατηγική στην πολιτική, λόγω των εξαιρετικά πολλών παραγόντων που πρέπει να λαμβάνονται υπόψιν για το σχεδιασμό μιας επιτυχημένης πολιτικής.\nΥπάρχει η πεποίθηση ότι η δημαγωγία και ο λαϊκισμός είναι φαινόμενα της πολιτικής που γίνονται εύκολα αντιληπτά. Αυτή η πεποίθηση δεν είναι απλά λανθασμένη, αλλά και επικίνδυνη. Είναι λάθος να αντιλαμβανόμαστε τον πολιτικό διάλογο ή την πολιτική αντιπαράθεση ως τηλεοπτικό reality. Είναι λάθος να τοποθετεί ο πολίτης -υποσυνείδητα- το «θέαμα» πάνω από την «ουσία». Είναι λάθος να θεωρούμε ότι η δημαγωγία έχει να κάνει αποκλειστικά με τον πολιτικό. Η δημαγωγία, όπως και πλήθος άλλων συμπεριφορών, εξαρτάται από τον πολιτικό στο βαθμό άσκησής της. Στο βαθμό αποδοχής της, όμως, είναι θέμα του πολίτη αν θα την εντοπίσει, αν θα δεχτεί τα επιχειρήματα του πολιτικού ως «λογικά» και αν θα τον στηρίξει με την ψήφο του. Η δημαγωγία βρίσκει πρόσφορο έδαφος και αναπτύσσεται όταν υπάρχει κοινωνική, πολιτική ή οικονομική αναταραχή. Χρησιμοποιεί το συναίσθημα ως εργαλείο. Για το λόγο αυτό, όταν μας συνεπαίρνει το συναίσθημα, λειτουργεί η δημαγωγία. Γιατί επικεντρωνόμαστε (και αναλωνόμαστε) σε συζητήσεις που δεν προσφέρουν ουσιαστικά στη «μεγάλη εικόνα», που είναι ο σχεδιασμός της πολιτικής.